type: legislation

text:
 AN COIMISIÚN EORPACH
 An Bhruiséil,17.6.2016
 COM(2016) 401 final
 2016/0187(COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN gCOMHAIRLE
 lena leagtar síos beartais bainistíochta, caomhnaithe agus rialaithe is infheidhme i limistéar an Choinbhinsiúin Idirnáisiúnta um Chaomhnú Thuinníní an Atlantaigh (ICCAT) agus lena leasaítear Rialacháin (CE) Uimh. 1936/2001, (CE) Uimh 1984/2003 agus (CE) Uimh 520/2007 ón gComhairle
 MEABHRÁN MÍNIÚCHÁIN
 1.
 COMHTHÉACS AN TOGRA
 •
 Forais agus cuspóirí an togra
 Is é aidhm an togra na bearta caomhnaithe, rialaithe agus forfheidhmithe a ghlac an Coimisiún Idirnáisiúnta um Chaomhnú Tuinníní Atlantacha (ICCAT), a bhfuil an tAontas Eorpach ina Pháirtí Conarthach ann, a thrasuí i ndlí an Aontais. Is é ICCAT an Eagraíocht Réigiúnach Bainistíochta Iascaigh (RFMO) a bhfuil sé de chúram uirthi speicis ICCAT a bhainistiú san Aigéan Atlantach agus sna farraigí máguaird. Glacann ICCAT bearta nua caomhnaithe, rialaithe agus forfheidhmithe gach bliain. Baineann an togra trasuite seo leis na bearta a ghlac ICCAT ó 2008 i leith, cé is moite don phlean téarnaimh ilbhliantúil don tuinnín gorm san Atlantach Thoir agus sa Mheánmhuir, plean atá faoi réir próiseas trasuite ar leithligh.
 Tá an túdarás ag ICCAT cinntí éigeantacha ("moltaí") a ghlacadh maidir le caomhnú agus bainistiú na niascach atá faoina chúram. Is ar Pháirtithe Conarthacha ICCAT den chuid is mó atá na gníomhartha dírithe ach tá oibleagáidí ar oibreoirí (máistir soithigh mar shampla) iontu chomh maith. Tagann moltaí ICCAT i bhfeidhm sé mhí tar éis a nglactha agus tá siad ina gceangal ar na Páirtithe Conarthacha agus, i gcás an Aontais Eorpaigh, ní mór iad a achtú i ndlí an Aontais sa mhéid is nach dtagann siad faoi réir reachtaíocht an Aontais cheana féin.
 •
 Comhsheasmhacht le forálacha beartais atá ann cheana sa réimse beartais
 Is trí na gníomhartha dlíthiúla seo a leanas a rinneadh an trasuí deireanach de mholtaí caomhnaithe agus forfheidhmithe ICCAT: Rialachán (CE) Uimh. 1936/2001 ón gComhairle an 27 Meán Fómhair 2001 lena leagtar síos na bearta is infheidhme maidir le hiascaireacht a dhéanamh ar stoic áirithe d'éisc mhórimirceacha
 1
 ; Rialachán (CE) Uimh. 520/2007 ón gComhairle an 7 Bealtaine 2007, lena leagtar síos bearta teicniúla chun stoic áirithe de speicis mhórimirceacha a chaomhnú agus lena naisghairtear Rialachán (CE) Uimh. 973/2001, agus Rialachán (CE) Uimh. 302/2009 ón gComhairle maidir leis an bplean téarnaimh ilbhliantúil don tuinnín gorm san Atlantach Thoir agus sa Mheánmhuir
 2
 .
 Le moltaí ICCAT a glacadh tar éis 2008, déantar leasú ar chuid mhaith moltaí a glacadh roimhe agus leagtar síos roinnt forálacha nua. Lena chois sin, tháinig forás substaintiúil ar reachtaíocht ábhartha an Aontais ó rinneadh an trasuí is déanaí nuair a glacadh Rialachán Uimh. 1224/2009 ón gComhairle lena mbunaítear córas rialaithe Comhphobail d'fhonn comhlíonadh rialacha an chomhbheartais iascaigh a áirithiú, Rialachán (CE) Uimh. 1005/2008 ón gComhairle lena mbunaítear córas Comhphobail chun iascaireacht neamhdhleathach, neamhthuairiscithe agus neamhrialáilte a chosc, a dhíspreagadh agus a dhíothú agus Rialachán (AE) Uimh. 1380/2013 ó Pharlaimint na hEorpa agus ón gComhairle maidir leis an gComhbheartas Iascaigh. Ar mhaithe le soiléireacht, déanfar codanna de Rialachán (CE) Uimh. 1936/2001 agus Rialachán (CE) Uimh. 520/2007 dá dtagraítear thuas a aisghairm chun an lear mór athruithe a glacadh ó 2008 a chur san áireamh.
 I bhfianaise Airteagal 43(3) den Chonradh ar Fheidhmiú an Aontais Eorpaigh (CFAE), airteagal ina bhforáiltear gur faoi rogha na Comhairle atá sé bearta a ghlacadh maidir le praghsanna, tobhaigh, cúnamh agus teorainneacha cainníochtúla a shocrú agus maidir le deiseanna iascaireachta a shocrú agus a chionroinnt, ní thiocfaidh na deiseanna iascaigh san Aontas mar atá leagtha amach ag ICCAT faoi réir an togra seo.
 •
 Comhsheasmhacht le beartais eile an Aontais
 Neamhbhainteach
 2.
 BUNÚS DLÍ, COIMHDEACHT AGUS COMHRÉIREACHT
 •
 Bunús dlí
 Tá an togra bunaithe ar Airteagal 43(2) den CFAE ina leagtar amach na forálacha is gá chun cuspóirí an Chomhbheartais Iascaigh a bhaint amach.
 •
 Coimhdeacht (i gcás inniúlacht neamheisiach)
 Níl feidhm ag prionsabal na coimhdeachta sa chomhthéacs seo de bharr go mbaineann an togra le saothrú inbhuanaithe, bainistiú agus caomhnú acmhainní bitheolaíocha mara i gcomhthéacs na comhpháirte seachtraí den Chomhbheartas Iascaigh.
 •
 Comhréireacht
 Mar gheall ar an rogha atá beartaithe, déanfar cur chun feidhme oibleagáidí ICCAT laistigh den Aontas a áirithiú gan níos mó ná is gá a dhéanamh chun an cuspóir a bhaint amach.
 •
 An rogha ionstraime
 Ós rud é go mbíonn Rialachán infheidhme go díreach agus go mbíonn sé ina cheangal ar na Ballstáit, cuideoidh sé le cur i bhfeidhm aonfhoirmeach na rialacha atá beartaithe ar fud an Aontais, agus dá bhrí sin cruthóidh sé cothroime iomaíochta d'oibreoirí uile an Aontais atá i mbun gníomhaíochtaí iascaireachta i limistéar Choinbhinsiún ICCAT.
 3.
 TORTHAÍ NA MEASTÓIREACHTAÍ EX-POST, NA gCOMHAIRLIÚCHÁN LEIS NA GEALLSEALBHÓIRÍ AGUS NA MEASÚNUITHE TIONCHAIR
 •
 Meastóireachtaí ex-post/seiceálacha oiriúnachta ar reachtaíocht atá ann cheana
 Neamhbhainteach
 •
 Comhairliúcháin leis na geallsealbhóirí
 Is é aidhm an togra moltaí ICCAT atá ann cheana agus atá ina gceangal ar na Páirtithe Conarthacha a thrasuí. Téitear i gcomhairle le saineolaithe agus geallsealbhóirí ó na Ballstáit nuair a bhíonn cruinnithe ICCAT á nullmhú, áit a ndéantar na moltaí a ghlacadh, agus le linn na caibidlíochta ag cruinniú bliantúil ICCAT. Ar an ábhar sin, measadh nár ghá dul i gcomhairle leis na geallsealbhóirí chun an Rialachán á thrasuí.
 •
 Bailiú agus úsáid saineolais
 Neamhbhainteach
 •
 Measúnú tionchair
 De bharr nach ndéanfar aon ghné nua den bheartas a shainiú, níl measúnú tionchair ábhartha don tionscnamh reachtach seo. Is tionscnamh é seo ina leagtar síos oibleagáidí infheidhme idirnáisiúnta atá ina gceangal ar an Aontas cheana agus nach gá aon mheasúnú tionchair ina leith.
 •
 Oiriúnacht rialála agus simpliú
 Neamhbhainteach
 •
 Cearta bunúsacha
 Neamhbhainteach
 4.
 IMPLEACHTAÍ BUISÉADACHA
 Neamhbhainteach
 5.
 EILIMINTÍ EILE
 •
 Pleananna cur chun feidhme agus socruithe faireacháin, measúnaithe agus tuairiscithe
 Neamhbhainteach
 •
 Doiciméid mhíniúcháin (i gcás treoracha)
 Neamhbhainteach
 •
 Míniú mionsonraithe ar fhorálacha sonracha an togra
 I dTeideal I tá forálacha ginearálta amhail ábhar agus raon feidhme mar aon le cuspóir agus sainmhínithe. Níos tábhachtaí fós, baineann an Rialachán seo le soithí de chuid an Aontais atá ag iascaireacht i limistéar Choinbhinsiún ICCAT nó, más trasloingsiú atá i gceist, sa limistéar lasmuigh de limistéar Choinbhinsiún ICCAT le haghaidh speiceas a ghabhtar i limistéar Choinbhinsiún ICCAT.
 I dTeideal II tá bearta bainistíochta ICCAT agus iad roinnte ina seacht gcaibidil, caibidil in aghaidh an speicis. Baineann Caibidil 1 le tuinníní trópaiceacha; baineann Caibidil 2 le tuinníní colgacha Tuaidh-Atlantach; baineann Caibidil 3 le colgáin (lena náirítear an colgán Atlantach mar aon leis gcolgán Meánmhuirí); baineann Caibidil 4 le mairlíní gorma agus le mairlíní geala; baineann Caibidil 5 le siorcanna; baineann Caibidil 6 le héanlaith mhara (a ghabhtar mar fhoghabháil) agus Caibidil 7 le turtair (a ghabhtar mar fhoghabháil).
 I dTeideal III tá comhbhearta rialaithe agus faireacháin. Taifead ICCAT ar na soithí mórscála atá i gCaibidil 1. I gCaibidil 2 leagtar síos forálacha maidir le cairtfhostú. Baineann Caibidil 3 le rialú gabhálacha, go háirithe comhlíonadh cuótaí agus ceanglas íosmhéide, sampláil gabhálacha agus fógra maidir le gabhálacha agus iarracht iascaireachta. I gCaibidil 4 agus i gCaibidil 5 faoi seach leagtar amach forálacha maidir le trasloingsiú agus cláir breathnóirí eolaíochta. I gCaibidil 6 leagtar síos forálacha i dtaca le hoibleagáidí tuairiscithe maidir le calafoirt ainmnithe agus pointí teagmhála agus maidir le cigireachtaí i gcalafort. Baineann Caibidil 7 leis an bhforfheidhmiú agus go háirithe le sáruithe agus le neamhchomhlíontachtaí a líomhnaítear mar aon le dréachtliosta ICCAT d'iascaireacht neamhdhleathach, neamhthuairiscithe agus neamhrialáilte (NNN).
 I dTeideal IV tá forálacha críochnaitheacha amhail tuarascáil bhliantúil, rúndacht sonraí, an nós imeachta le haghaidh leasuithe, feidhmiú an tarmligin, cur chun feidhme agus leasuithe ar reachtaíocht an Aontais atá ann cheana.
 2016/0187 (COD)
 Togra le haghaidh
 RIALACHÁN Ó PHARLAIMINT NA hEORPA AGUS ÓN gCOMHAIRLE
 lena leagtar síos beartais bainistíochta, caomhnaithe agus rialaithe is infheidhme i limistéar an Choinbhinsiúin Idirnáisiúnta um Chaomhnú Thuinníní an Atlantaigh (ICCAT) agus lena leasaítear Rialacháin (CE) Uimh. 1936/2001, (CE) Uimh 1984/2003 agus (CE) Uimh 520/2007 ón gComhairle
 TÁ PARLAIMINT NA hEORPA AGUS COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de,
 Ag féachaint don togra ón gCoimisiún Eorpach,
 Tar éis an dréachtghníomh reachtach a chur chuig na parlaimintí náisiúnta,
 Ag féachaint don tuairim ó Choiste Eacnamaíoch agus Sóisialta na hEorpa
 3
 ,
 Ag gníomhú dóibh i gcomhréir leis an ngnáthnós imeachta reachtach,
 De bharr an méid seo a leanas:
 (1)Is é cuspóir an Chomhbheartais Iascaigh, mar atá sé leagtha amach i Rialachán (AE) Uimh. 1380/2013 ó Pharlaimint na hEorpa agus ón gComhairle
 4
 , a áirithiú go ndéanfar acmhainní bitheolaíocha na mara a shaothrú ar chaoi a chothóidh inbhuanaitheacht fhadtéarmach, eacnamaíoch comhshaoil agus sóisialta.
 (2)Le Cinneadh 98/392/CE
 5
 ón gComhairle, ina bhfuil, inter alia, prionsabail agus rialacha i dtaca le beo-acmhainní na mara a chaomhnú agus a bhainistiú, ghlac an tAontas Eorpach le Coinbhinsiún na Náisiún Aontaithe maidir le Dlí na Farraige. I gcomhréir leis na oibleagáidí idirnáisiúnta eile atá air, bíonn an tAontas Eorpach rannpháirteach sna hiarrachtaí a dhéantar in uiscí idirnáisiúnta stoic éisc a chaomhnú.
 (3)De bhun Chinneadh 86/238/CEE ón gComhairle
 6
 is Páirtí Conarthach an tAontas Eorpach sa Choinbhinsiún Idirnáisiúnta um Thuinníní Atlantacha a Chaomhnú (dá ngairtear "Coinbhinsiún ICCAT" anseo feasta) ó bhí an 14 Samhain 1997 ann.
 (4)Tá Coinbhinsiún ICCAT ina chreat do chomhar réigiúnach i ndáil le caomhnú agus bainistiú tuinníní agus speicis atá cosúil le tuinníní san Aigéan Atlantach agus sna farraigí máguaird tríd an gCoimisiún Idirnáisiúnta um Thuinníní Atlantacha a Chaomhnú (dá ngairtear ICCAT anseo feasta) a bhunú.
 (5)Tá an túdarás ag ICCAT cinntí éigeantacha ("Moltaí") a ghlacadh maidir le caomhnú agus bainistiú iascaigh atá faoina chúram agus tá na cinntí sin ceangailteach ar na Páirtithe Conarthacha. Is ar Pháirtithe Conarthacha ICCAT go háirithe a bhíonn na gníomhartha dírithe ach cuireann siad oibleagáidí ar oibreoirí príobháideacha (máistrí soithigh mar shampla) chomh maith. Tagann moltaí ICCAT i bhfeidhm sé mhí tar éis a nglactha agus, i gcás an Aontais Eorpaigh, ní mór iad a achtú i ndlí an Aontais.
 (6)Is le Rialachán (CE) Uimh.1936/2001ón gComhairle
 7
 agus Rialachán (CE) Uimh. 520/2007 ón gComhairle
 8
 a cuireadh chun feidhme den uair dheireanach moltaí maidir le caomhnú agus forfheidhmiú ICCAT.
 (7)Cuireadh moladh ICCAT maidir le plean téarnaimh ilbhliantúil don tuinnín gorm san Atlantach Thoir agus sa Mheánmhuir chun feidhme le Rialachán (CE) Uimh. 302/2009
 9
 . Ní chumhdaíonn an Rialachán sin plean téarnaimh ilbhliantúil dá shaghas.
 (8)Ní chumhdaíonn an Rialachán sin deiseanna iascaireachta arna gcinneadh ag ICCAT de bhrí go bhforáiltear in Airteagal 43(3) den Chonradh ar Fheidhmiú an Aontais Eorpaigh go nglacfaidh an Chomhairle na bearta a bhaineann le praghsanna, tobhaigh, cabhair agus srianta cainníochtúla a shocrú agus maidir le deiseanna iascaireachta a shocrú agus a chionroinnt.
 (9)Leis na Moltaí ó ICCAT a ghlacadh ó bhí 2008 ann, déantar leasú ar chuid mhaith moltaí a glacadh roimhe sin agus leagtar síos roinnt forálacha nua.
 (10)D'fhonn leasuithe ceangailteacha a dhéanfar amach anseo ar Mholtaí ICCAT a ionchorprú gan mhoill i ndlí an Aontais, ba cheart an chumhacht chun gníomhartha a ghlacadh i gcomhréir le Airteagal 290 den Chonradh ar Fheidhmiú an Aontais Eorpaigh, ba cheart í a tharmligean don Choimisiún i ndáil le leasú na nIarscríbhinní a ghabhann leis an Rialachán seo. Tá sé ríthábhachtach an Coimisiún dul i mbun comhairliúchán iomchuí le linn a chuid ullmhúchán, comhairliúcháin le saineolaithe san áireamh. Ba cheart don Choimisiún, le linn dó gníomhartha tarmligthe a ullmhú agus a tharraingt suas, a áirithiú go ndéanfar doiciméid ábhartha a chur chuig Parlaimint na hEorpa agus chuig an gComhairle ar bhealach comhuaineach, tráthúil agus iomchuí.
 (11)Chun coinníollacha aonfhoirmeacha a áirithiú maidir le cur chun feidhme forálacha an Rialacháin seo, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle
 10
 .
 (12)Chun comhlíonadh an Chomhbheartais Iascaigh a áirithiú, tá reachtaíocht glactha ag an Aontas Eorpach d'fhonn córas rialaithe, cigireachta agus forfheidhmithe a bhunú, ar cuid de an comhrac i gcoinne gníomhaíochtaí neamhdhleathacha, neamhthuairiscithe agus neamhrialáilte (NNN).
 (13)Go háirithe, le Rialachán (CE) Uimh. 1224/2009 ón gComhairle
 11
 bunaítear córas de chuid an Aontais um rialú, cigireacht agus forfheidhmiú, córas ag a bhfuil cur chuige cuimsitheach agus comhtháite chun comhlíonadh rialacha uile an Chomhbheartais Iascaigh a áirithiú. Le Rialachán Cur Chun Feidhme (AE) Uimh. 404/2011 ón gCoimisiún
 12
 leagtar síos rialacha mionsonraithe maidir le cur chun feidhme Rialachán (CE) Uimh. 1224/2009. Le Rialachán (CE) Uimh. 1005/2008 ón gComhairle
 13
 bunaítear córas Comhphobail le haghaidh iascaireacht neamhdhleathach, neamhthuairiscithe agus neamhrialáilte a chosc, a dhíspreagadh agus a dhíothú. Cuirtear chun feidhme leis na Rialacháin sin cheana roinnt de na forálacha atá leagtha síos i Moltaí ICCAT. Ní gá, dá bhrí sin, na forálacha sin a áireamh sa Rialachán seo.
 (14)Le hAirteagal 15(1) de Rialachán (AE) Uimh. 1380/2013 tugadh isteach oibleagáid gabhálacha a thabhairt i dtír , oibleagáid a bhfuil feidhm aici ón 1 Eanáir 2015 ar aghaidh maidir le hiascaigh bheaga pheiligeacha agus iascaigh mhóra pheiligeacha, iascaigh chun críocha iascaireachta tionsclaíche agus iascaigh bradán sa Mhuir Bhailt. I gcomhréir le hAirteagal 15(2) den Rialachán sin, áfach, tá an oibleagáid gabhálacha a thabhairt i dtír gan dochar d'oibleagáidí idirnáisiúnta an Aontais, e.g. oibleagáidí a thagann as Mholtaí ICCAT. Leis an bhforáil chéanna sin cumhachtaítear don Choimisiún gníomhartha tarmligthe a ghlacadh, chun críche oibleagáidí idirnáisiúnta den chineál sin a chur i bhfeidhm i ndlí an Aontais, lena náirítear, go háirithe, maoluithe ar an oibleagáid gabhálacha a thabhairt i dtír. Dá réir sin, tabharfar cead éisc a aischur in iascaigh áirithe le haghaidh iascaigh bheaga pheiligeacha agus iascaigh mhóra pheiligeacha i roinnt cásanna a leagtar síos i Rialachán Tarmligthe (AE) 2015/98 ón gCoimisiún
 14
 .
 (15)Le Rialachán (CE) Uimh. 1984(2003)
 15
 bunaítear cláir doiciméad staidrimh le haghaidh an cholgáin agus an tuinnín mhórshúiligh i gcomhréir le forálacha ábhartha ICCAT. De bhrí go bhfuil forálacha nua i dtaca le cláir staidrimh glactha ag ICCAT maidir le trasloingsiú ar muir, is iomchuí Rialachán (CE) Uimh. 1984/2003 a leasú d'fhonn na forálacha sin a ionchorprú i ndlí an Aontais.
 (16) Le blianta beaga anuas athraíodh nó aisghaireadh roinnt mhaith de mholtaí ICCAT. Dá bhrí sin, ar mhaithe le soiléireacht, simpliú agus deimhneacht dhlíthiúil, is iomchuí Rialachán (CE) Uimh. 1936/2001 agus Rialachán (CE) Uimh. 520/2007 ón gComhairle a leasú,
 TAR ÉIS AN RIALACHÁN SEO A GHLACADH:
 TEIDEAL I
 Forálacha ginearálta
 Airteagal 1
 Ábhar
 Leagtar síos leis an Rialachán seo forálacha bainistíochta, caomhnaithe agus rialaithe i dtaca le speicis éisc mhórimirceacha arna mbainistiú ag an gCoinbhinsiún Idirnáisiúnta um Chaomhnú Thuinníní an Atlantaigh (ICCAT).
 Airteagal 2
 Raon feidhme
 Beidh feidhm ag an Rialachán seo maidir le:
 (a)Soithí iascaireachta de chuid an Aontais, agus soithí de chuid an Aontais a bhíonn i mbun iascaigh áineasa agus a oibríonn i limistéar Choinbhinsiún ICCAT agus, i gcás athlastála, lasmuigh de limistéar Choinbhinsiún ICCAT má thrasloingsíonn siad speicis a ghabhtar sa limistéar sin;
 (b)soithí tríú tíortha a ndéantar cigireacht orthu i gcalafoirt na mBallstát agus a mbíonn speicis ICCAT á niompar acu nó táirgí éisc de thionscnamh speiceas nár tugadh i dtír cheana ná nár trasloingsíodh cheana i gcalafoirt.
 Airteagal 3
 Gaol le gníomhartha eile de chuid an Aontais
 Beidh feidhm ag an Rialachán seo gan dochar do na forálacha seo a leanas:
 (a)Rialachán XXXX/2016 [Rialachán nua maidir le húdarú iascaireachta (FAR)];
 (b)Rialachán XXXX/2016 [Rialachán maidir le tuinníní gorma a thrasuí].
 Airteagal 4
 Sainmhínithe
 Chun críche an Rialacháin seo, beidh feidhm ag na sainmhínithe seo a leanas:
 (1)ciallaíonn 'speicis ICCAT' speicis atá liostaithe in Iarscríbhinn I;
 (2)ciallaíonn 'tuinnín trópaiceach' tuinnín mórshúileach, tuinnín buí agus boiníotó aigéanach;
 (3)ciallaíonn 'soitheach iascaireachta' aon soitheach atá feistithe chun saothrú tráchtála a dhéanamh ar acmhainní bitheolaíocha na mara nó atá feistithe le gaiste tuinnín ghoirm bheo;
 (4)ciallaíonn 'soitheach gabhála' soitheach a úsáidtear chun acmhainní bitheolaíocha mara a ghabháil;
 (5)ciallaíonn 'soitheach iascaireachta de chuid an Aontais' soitheach iascaireachta a bhfuil bratach Ballstáit ar foluain aige agus atá cláraithe san Aontas;
 (6)ciallaíonn 'údarú iascaireachta' údarú arna eisiúint i leith soitheach iascaireachta de chuid an Aontais a thugann teidlíocht don soitheach sin gníomhaíochtaí sonracha iascaireachta a dhéanamh le linn tréimhse shonraithe, i limistéar ar leith nó le haghaidh iascach ar leith ar choinníollacha sonracha;
 (7)ciallaíonn 'údarú iascaireachta speisialta' údarú arna eisiúint i leith soitheach iascaireachta de chuid an Aontais a thugann teidlíocht don soitheach sin gníomhaíochtaí sonracha iascaireachta a dhéanamh le linn tréimhse shonraithe, i limistéar ar leith nó le haghaidh iascach ar leith ar choinníollacha sonracha;
 (8)ciallaíonn 'trasloingsiú' na táirgí iascaigh go léir nó aon chuid díobh atá ar bord soitheach iascaireachta a dhíluchtú chuig soitheach iascaireachta eile;
 (9)ciallaíonn ‘iascach áineasa’ gníomhaíochtaí iascaireachta neamhthráchtála lena saothraítear beo-acmhainní uisceacha na mara chun críocha áineasa, turasóireachta nó spóirt;
 (10)ciallaíonn 'sonraí Thasc I' sonraí atá sainmhínithe ag ICAAT mar shonraí Thasc I in "Field manual for statistics and sampling Atlantic tunas and tuna-like fish" ("Lámhleabhar allamuigh le haghaidh staidrimh agus sampláil i dtaca le tuinníní an Atlantaigh agus le héisc atá cosúil leo"),
 (11)ciallaíonn "sonraí Thasc II" sonraí atá sainmhínithe ag ICAAT mar shonraí Thasc II sa "Lámhleabhar allamuigh le haghaidh staidrimh agus sampláil i dtaca le tuinníní an Atlantaigh agus le héisc atá cosúil leo";
 (12)ciallaíonn "CPC" Páirtithe Conarthacha i gChoinbhinsiún ICCAT agus Páirtithe Comhoibritheacha Neamhchonarthacha, Eintitis Chomhoibritheacha Neamhchonarthacha nó Eintitis Chomhoibritheacha Neamhchonarthacha Iascaireachta;
 (13)ciallaíonn 'limistéar Choinbhinsiún ICCAT' uiscí uile an Aigéin Atlantaigh agus na farraigí máguaird
 (14)ciallaíonn 'comhaontú comhpháirtíochta maidir le hiascaigh inbhuanaithe' comhaontú idirnáisiúnta mar a shainmhínítear in Airteagal 4(1) pointe 37 de Rialachán (CE) Uimh. 1380/2013 ó Pharlaimint na hEorpa agus ón gComhairle;
 (15)ciallaíonn 'fad soithigh' an fad arna thomhas i líne dhíreach idir an pointe is mó chun tosaigh ar an gceann go dtí an pointe is mó chun deiridh ar an deireadh;
 (16)ciallaíonn 'soithí spiléir peiligeacha mórscála' soithí spiléir peiligeacha ar mó ná 24 mhéadar a bhfad iomlán;
 (17)ciallaíonn 'soithí iascaireachta mórscála' soithí iascaireachta ar mó ná 20 méadar a bhfad iomlán;
 (18)ciallaíonn 'taifead ICCAT ar shoithí iascaireachta mórscála' an liosta a choinníonn Rúnaíocht ICCAT de shoithí iascaireachta mórscála atá údaraithe díriú ar speicis ICCAT i limistéar Choinbhinsiún ICCAT;
 (19)ciallaíonn 'soitheach tacaíochta' soitheach a chuireann soláthairtí ar fáil do shoitheach gabhála nó a éascaíonn gníomhaíochtaí iascaireachta, a thugann cuidiú gníomhaíochtaí dá leithéidí a dhéanamh nó ullmhú dóibh, agus nach bhfuil trealamh iascaireachta oibríochtúil feistithe air;
 (20)ciallaíonn 'soitheach iompair' soitheach tacaíochta atá i mbun athlastála agus atá ag fáil speicis ICCAT ó shoitheach spiléir peiligeacha mórscála;
 (21)ciallaíonn 'taifead ICCAT ar shoithí iompair' an liosta a choinníonn Rúnaíocht ICCAT de shoithí atá údaraithe trasloingsiú a fháil ar muir ó shoithí spiléir peiligeacha mórscála i limistéar Choinbhinsiún ICCAT;
 (22)ciallaíonn 'taifead ICCAT maidir le soithí atá údaraithe tuinníní trópaiceacha a iascach' an liosta a choinníonn Rúnaíocht ICATT de shoithí iascaigh mórscála atá údaraithe tuinníní trópaiceacha a iascach, a choinneáil ar bord, a thrasloingsiú, a iompar, a phróiseáil nó a chur i dtír i limistéar Choinbhinsiún ICCAT;
 (23)ciallaíonn 'feistí um chomhbhailiú éisc' (FADanna) trealamh atá ar snámh ar dhromchla na farraige agus a imscartar chun éisc a mhealladh;
 (24)ciallaíonn 'iascaireacht NNN' iascaireacht neamhdhleathach, neamhthuairiscithe agus neamhrialáilte;
 (25)ciallaíonn 'liosta NNN ICCAT' liosta de shoithí a bhfuil bratach páirtithe neamhchonarthacha ar foluain aige, a mheasann ICCAT go raibh siad i mbun iascaireacht neamhdhleathach, neamhthuairiscithe agus neamhrialáilte;
 (26)ciallaíonn 'spiléir' trealamh iascaireachta atá déanta de phríomhdhorú ar a bhfuil cuid mhaith duán ar fhodhoruithe (snúdaí) a bhfuil a bhfad agus a spásáil ag brath an speicis a bhfuil ag díriú air;
 (27)ciallaíonn 'peaslíonta saighne' líon ciorclaithe a bhfuil a bhun tarraingthe le chéile ag braighdín íochtair ag bun an lín, agus an braighdín sin ag dul trí shraith fáinní ar feadh na téide grinnill, i dtreo is gur féidir an líon a fháscadh agus a dhúnadh;
 (28)ciallaíonn 'duán' píosa de shreang cruach agus é lúbtha faobhraithe.
 TEIDEAL II
 BEARTA BAINISTÍOCHTA, CAOMHNAITHE AGUS RIALAITHE MAIDIR LE SPEICIS ÁIRITHE
 Caibidil I
 Tuinníní tropaiceacha
 Airteagal 5
 Srianta ar an líon de shoithí gabhála móra a dhíríonn ar thuinníní mórshúileach
 Maidir le líon agus acmhainn iomlán soithí gabhála mórscála de chuid an Aontais a dhíríonn ar an tuinnín mórshúileach i limistéar Choinbhinsiún ICCAT:
 (a)measfar gurb é a bheidh ann meánlíon agus meánacmhainn, in olltonnáiste, na soithí gabhála a bhí ag díriú ar an tuinnín mórshúileach i limistéar Choinbhinsiún ICCAT le linn na tréimhse 1991 go 1992; agus
 (b)cinnfear é ar bhonn an tsriain a bhí ar líon na soithí gabhála a bhí ag díriú ar an tuinnín mórshúileach in 2005 arna chur in iúl do ICCAT an 30 Meitheamh 2005.
 Airteagal 6
 Údaruithe sonracha do shoithí gabhála mórscála a bhíonn ag iascach tuinníní trópaiceacha agus do shoithí tacaíochta
 1.Déanfaidh na Ballstáit údaruithe a eisiúint, i gcomhréir leis na forálacha arna leagan síos i Rialachán XXXX/2016 [Rialachán nua FAR] do shoithí gabhála mórscála a mbíonn a bhratach ar foluain orthu agus a bhfuil cead acu tuinníní trópaiceacha a iascach i limistéar Choinbhinsiún ICCAT.
 2.Eiseoidh na Ballstáit údaruithe do shoithí a mbíonn a mbratach ar foluain orthu agus a úsáidtear chun tacaíocht de chineál ar bith a thabhairt do shoithí dá dtagraítear i mír 1.
 Airteagal 7
 Taifead ICCAT ar shoithí údaraithe tuinníní trópaiceacha
 1.Tabharfaidh na Ballstáit fógra don Choimisiún gan mhoill agus laistigh de 30 lá tar éis na himeachta sin ar a dhéanaí, faoi imeacht ar bith a fhágann gur gá cur le taifead ICCAT údaraithe tuinníní trópaiceacha, scriosanna a dhéanamh ann nó leasuithe a dhéanamh air. Déanfaidh an Coimisiún, gan mhoill agus ar a laghad laistigh de 45 lá tar éis na himeachta, an fhaisnéis sin a sheoladh chuig Rúnaíocht ICCAT.
 2.Soithí a bhíonn ag iascach tuinníní mórshúileacha i limistéar Choinbhinsiún ICCAT, ní féidir ach soithí den acmhainn chéanna nó ar lú a nacmhainn a chur ina nionad.
 3.De mhaolú ar Airteagal 15(1) de Rialachán (AE) Uimh. 1380/2013, ní cheadófar do shoithí iascaireachta mórscála nach bhfuil i dTaifead ICCAT de shoithí údaraithe tuinníní trópaiceacha, ní cheadófar do na soithí sin tuinníní trópaiceacha i limistéar Choinbhinsiún ICCAT a iascach, a choinneáil ar bord, a thrasloingsiú, a iompar, a aistriú ná a phróiseáil.
 Airteagal 8
 Liosta de na soithí a bhíonn ag iascach tuinníní trópaiceacha aon bhliain ar leith
 Cuirfidh na Ballstáit faoi bhráid an Choimisiúin faoin 30 Meitheamh gach bliain liosta de na soithí údaraithe, a mbíonn a mbratach ar foluain orthu, a rinne tuinníní trópaiceacha a iascach i limistéar Choinbhinsiún ICCAT sa bhliain féilire roimhe sin. Faoin 31 Iúil gach bliain, tabharfaidh an Coimisiún fógra do ICCAT faoi na liostaí a fuarthas ó na Ballstáit.
 Airteagal 9
 Pleananna bainistíochta do FADanna
 1.Faoin 31 Eanáir gach bliain, déanfaidh Ballstáit ag a bhfuil soithí peaslín saighne agus báid baoite ag iascach tuinníní trópaiceacha, i gcomhar le FADanna, pleananna bainistíochta faoi a chur bhráid an Choimisiúin i dtaobh úsáid feistí comhbhailithe éisc ag soithí a mbíonn a mbratach ar foluain orthu. Cuirfidh an Coimisiún an fhaisnéis sin ar aghaidh chuig Rúnaíocht ICCAT faoi 1 Iúil gach bliain.
 2.Beidh an méid seo d'aidhm ag pleananna bainistíochta FADanna:
 (a)feabhas a chur ar an eolas ar thréithe FADanna, tréithe baoithe, iascaireacht le FADanna, lena náirítear iarracht iascaireachta, agus ar an tionchar gaolmhar a imrítear ar spriocspeicis agus speicis nach spriocspeicis iad;
 (b)bainistiú éifeachtach a dhéanamh ar imscaradh agus aisghabháil FADanna agus rabhchán agus ar an bhféidearthacht go gcaillfí iad;
 (c)tionchar FADanna agus iascaireacht FAD ar an éiceachóras a laghdú agus a theorannú, agus sin a dhéanamh, nuair is iomchuí, trí bhearta a dhéanamh i leith gnéithe na básmhaireachta san iascaireacht (e.g. an líon FADanna a imscartar, lena náirítear an líon cur FAD de réir líon soithí peas saighne, acmhainn iascaireachta, líon soithí tacaíochta).
 3.Sna pleananna bainistíochta dá dtagraítear i mír 1 beidh an fhaisnéis a leagtar amach in Iarscríbhinn II.
 4.Áiritheoidh na Ballstáit nach mbeidh níos mó ná 500 baoi uirlise in úsáid am ar bith do gach soitheach peaslín saighne ar a bhfuil a mbratach ar foluain agus atá ag iascach tuinníní trópaiceacha i gcomhar le FADanna.
 Airteagal 10
 Ceanglais ar FADanna
 1.Comhlíonfaidh FADanna gach ceann de na ceanglais seo a leanas:
 (a)ní bheidh struchtúr dromchlach an FAD clúdaithe le hábhar ar bith nó déanfar é a chlúdach le hábhar is lú baol go rachadh speicis nach spriocspeicis i bhfostú ann;
 (b)beidh na comhpháirteanna fodhromchlacha déanta d'ábhar nach rachaidh speicis nach spriocspeicis i bhfostú ann agus d'ábhar den chineál sin amháin.
 2.Agus FADanna á ndearadh, ba cheart tosaíocht a thabhairt d'ábhair inbhithmhillte d'fhonn deireadh a chur le FADanna neamh-bhithmhillte faoi 2018.
 3.Tuairisceoidh na Ballstáit tuarascáil don Choimisiún ar bhonn bliantúil mar chuid den tuarascáil bhliantúil dá dtagraítear in Airteagal 70 ar na céimeanna a dhéanfar chun comhlíonadh mhír 1 agus mhír 2 a áirithiú. Cuirfidh an Coimisiún an fhaisnéis sin ar aghaidh chuig Rúnaíocht ICCAT.
 Airteagal 11
 Faisnéis faoi FADanna arna cur isteach ag soithí
 1.Gach uair a dhéanfar FAD a imscaradh, déanfaidh soithí peaslíon saighne de chuid an Aontais agus soithí gabhála baoite agus soithí tacaíochta de chuid an Aontais an fhaisnéis agus na sonraí seo a leanas a bhailiú agus a thuairisciú:
 (a)an suíomh;
 (b)an dáta;
 (c)an cineál FAD (Fad ar ancaire ar an ngrinneall, FAD saorga le sruth);
 (d)aitheantóir an FAD (i.e. Marcáil an FAD nó an taitheantas rabhcháin, an cineál baoi, e.g., baoi simplí, nó baoi a ghabhann le sondálaí fuaime) nó faisnéis ar bith lenar féidir an túinéir a aithint;
 (e)tréithe dearaidh an FAD (toisí agus ábhar na páirte a bhíonn ar snámh agus an strúchtúr a bhíonn ar crochadh faoi uisce agus gné fostúcháin an strúchtúir a bhíonn ar crochadh faoi uisce).
 2.Gach uair a théann soithí peas saighne de chuid an Aontais agus soithí gabhála baoite agus soithí tacaíochta de chuid an Aontais chuig FAD, má dhéantar cur ina dhiaidh sin nó mura ndéantar, déanfaidh siad an fhaisnéis a leanas a bhailiú agus a thuairisciú:
 (a)an cineál cuairte (tarraingt, aisghabháil, obair ar threalamh leictreonach);
 (b)an suíomh;
 (c)an dáta;
 (d)an cineál FAD (FAD ar ancaire ar an ngrinneall, FAD nadúrtha le sruth, FAD saorga le sruth);
 (e)aitheantóir an FAD (i.e. Marcáil an FAD nó aitheantas rabhcháin nó faisnéis ar bith lenar féidir an túinéir a aithint);
 (f)má dhéantar cur tar éis dul chuig an FAD, torthaí an chuir i dtéarmaí gabhála agus foghabhála, is cuma cé acu ar coinníodh iad nó an ndearnadh iad a aischur beo nó marbh.
 3.Gach uair a dhéanfar FAD a chailleadh, déanfaidh soithí peas saighne de chuid an Aontais agus soithí gabhála baoite agus soithí tacaíochta uile an Aontais, an fhaisnéis a leanas a bhailiú agus a thuairisciú:
 (a) an suíomh deireanach a cláraíodh;
 (b)an dáta ar cláraíodh an suíomh deireanach;
 (c)aitheantóir an FAD (i.e. Marcáil an FAD nó an taitheantas rabhcháin) nó faisnéis ar bith lenar féidir an túinéir a aithint.
 4.Déanfaidh soithí iascaigh de chuid an Aontais uasdhátú ar bhonn ráithiúil ar liosta na FADanna a imscartar, ina mbeidh an fhaisnéis atá leagtha amach in Iarscríbhinn III ar a laghad.
 Airteagal 12
 Faisnéis faoi FADanna arna cur ag na Ballstáit
 Cuirfidh na Ballstáit an méid seo a leanas faoi bhráid an Choimisiúin gach bliain 15 lá roimh an sprioc-am arna shocrú ag ICCAT don bhliain sin, i dtreo is go bhféadfar iad a chur ar fáil do Rúnaíocht ICCAT é:
 (a)an líon FADanna a imscartar ar bhonn ráithiúil, de réir cineál FAD, agus é tugtha le fios arbh ann nó as do rabhchán/do bhaoi a ghabhann leis an FAD;
 (b) an líon agus cineál rabhchán/baoithe (e.g. raidió, le sondálaí fuaime) a imscartar ar bhonn ráithiúil;
 (c)an meánlíon de rabhcháin ghníomhacha/bhaoithe gníomhacha, ar bhonn ráithiúil, a lean gach soitheach ar bhonn ráithiúil;
 (d)an meánlíon FADanna gníomhacha a cailleadh ar bhonn ráithiúil;
 (e) i ndáil le gach soitheach tacaíochta, an líon laethanta a caitheadh ar muir, in aghaidh gach limistéir greille 1°, in aghaidh na míosa agus de réir Ballstát brataí.
 Airteagal 13
 Logleabhair
 Áiritheoidh na Ballstáit
 (a)go ndéanfar logleabhair iascaigh pháipéir nó leictreonacha mar aon le logleabhair FADanna, nuair is ann dá leithéid, a bhailiú gan mhoill agus a chur ar fáil d'eolaithe an Aontais.
 (b)go gcuirfear an teolas arna bhailiú ó logleabhair iascaigh nó logleabhair FAD, nuair is ann dá leithéid, san áireamh i sonraí Thasc II a tharchuirfear chuig an gCoimisiún de bhun Airteagal 49;
 Airteagal 14
 Iamh limistéir nó ama d'fhonn éisc óga a chosaint
 1.Beidh toirmeasc ar dhíriú ar thuinníní trópaiceacha, nó ar ghníomhaíochtaí a thacaíonn leis sin, i gcomhar le nithe, FADanna san áireamh, a d'fhéadfadh difear a dhéanamh do chomhbhailiú éisc:
 (a)ón 1 Eanáir go dtí an 28 Feabhra gach bliain; agus
 (b)sa limistéar atá iniata acu seo:
 –An teorainn thuaisceartach – líne 5° domhanleithead ó thuaidh
 –An teorainn dheisceartach – líne 4° domhanleithead ó dheas
 –An teorainn iartharach – fadlíne 20° domhanfhad siar
 –An teorainn oirthearach – cósta na hAfraice.
 2.Áireofar sa toirmeasc dá dtagraítear i mír 1:
 (a)nithe snámha ar bith a sheoladh, bíodh baoithe leo nó ná bíodh;
 (b)iascaireacht a dhéanamh thart ar, faoi bhun nó i gcomhar le nithe saorga, lena náirítear soithí;
 (c)iascaireacht a dhéanamh thart ar, faoi bhun nó i gcomhar le nithe nádúrtha;
 (d)nithe snámha atá laistigh den limistéar a tharraingt amach as an limistéar sin.
 3.Gach Ballstát a dhéanann iascaireacht i limistéar geografach an iaimh limistéirigh nó an iaimh ama, déanfaidh sé an méid seo:
 (a)gníomhaíocht iomchuí le háirithiú go mbeidh breathnóir ar bord gach soithigh a bhfuil a bhratach ar foluain aige, lena náirítear soithigh tacaíochta, fad is atá na soithí sin i mbun gníomhaíochtaí iascaireachta le linn an iaimh ama/limistéirigh dá dtagraítear i mír 1. Leis an gclár breathnóirí urramófar na ceanglais atá leagtha amach in Iarscríbhinn IV;
 (b)an fhaisnéis arna bailiú ag na breathnóirí dá dtagraítear i bpointe (a) a chur faoi bhráid an Choimisiúin faoin 30 Meitheamh agus tabharfaidh seisean fógra do ICCAT faoin 31 Iúil;
 (c)gníomhaíocht iomchuí a dhéanamh in aghaidh soithí iascaireachta a bhfuil bratach an Bhallstáit sin ar foluain orthu agus nach bhfuil ag cloí leis an iamh limistéirigh nó ama dá dtagraítear i mír 1;
 (d)tuarascáil faoin méid a chloígh sé leis an iamh limistéarach nó ama a chur faoi bhráid an Choimisiúin mar chuid dá thuarascáil bhliantúil dá dtagraítear in Airteagal 70.
 Airteagal 15
 Tuinníní trópaiceacha a iascach in uiscí áirithe de chuid na Portaingéile
 De mhaolú ar Airteagal 15(1) de Rialachán (AE) Uimh. 1380/2013, beidh toirmeasc ar aon chainníocht de thuinníní trópaiceacha arna ngabháil le peaslíonta saighne in uiscí atá faoi cheannasacht nó faoi dhlínse na Portaingéile i bhfolimistéar ICES X atá suite ar an taobh ó thuaidh de líne domhanleithead 36°30′ ó thuaidh nó i limistéir CECAF ar an taobh ó thuaidh de líne domhanleithead 31° ó thuaidh agus lastoir den líne domhanfhad 17°30′ thiar, beidh cosc ar aon chainníochtaí de na tuinníní trópaiceacha sin a choinneáil ar bord, agus ar dhíriú ar speicis den chineál sin sna limistéir sin leis an trealamh sin.
 Airteagal 16
 Gníomhaíochtaí neamhdhleathacha, neamhthuairiscithe agus neamhrialáilte a aithint
 Má chuireann Rúnaí Feidhmiúcháin ICCAT an Coimisiún ar an eolas faoi shárú a d'fhéadfadh a bheith déanta ag soithí iascaireachta de chuid an Aontais ar Airteagal 7(3) agus Airteagal 14 (1) agus (2), cuirfidh an Coimisiún an méid sin in iúl don Bhallstát brataí gan mhoill. Déanfaidh an Ballstát an cás a imscrúdú gan mhoill agus, má bhíonn an soitheach ag iascaireacht le nithe a d'fhéadfadh difear a dhéanamh do chomhbhailiúcháin éisc, FADanna san áireamh, iarrfaidh sé ar an soitheach scor den iascaireacht agus, más gá, an limistéar a fhágáil gan mhoill. Tuairisceoidh an Ballstát brataí don Choimisiún gan mhoill faoi thorthaí a chuid imscrúduithe agus na bearta a rinneadh mar thoradh orthu. Seolfaidh an Coimisiún an fhaisnéis sin chuig an Stát Cósta agus chuig Rúnaí Feidhmiúcháin ICCAT.
 Caibidil II
 Tuinnín colgach an Atlantaigh Thuaidh
 Airteagal 17
 Srianta ar an líon soithí
 Measfar gurb é a bheidh sa mheánlíon soithí gabhála de chuid an Aontais a bhí ag iascach tuinnín colgach mar spriocspeiceas le linn na tréimhse 1993 go 1995, gurb é a bheidh ann an tuaslíon soithí gabhála de chuid an Aontais a dhíríonn ar thuinnín colgach an Atlantaigh Thuaidh i limistéar Choinbhinsiún ICCAT.
 Caibidil III
 Colgáin
 Roinn 1
 Colgáin san Atlantach
 Airteagal 18
 Pleananna Bainistíochta le haghaidh cholgán an Atlantaigh Thuaidh
 Na Ballstáit a dhéanann iascaireacht ar cholgáin an Atlantaigh Thuaidh, cuirfidh siad a bplean bainistíochta faoi bhráid an Choimisiúin faoin 15 Lúnasa gach bliain. Cuirfidh an Coimisiún an fhaisnéis sin ar aghaidh chuig Rúnaíocht ICCAT faoin 15 Meán Fómhair gach bliain.
 Airteagal 19
 Íosmhéid le haghaidh colgán Atlantach
 1.De mhaolú ar Airteagal 15(1) de Rialachán (AE) Uimh. 1380/2013, beidh toirmeasc ar dhíriú ar cholgáin, iad a choinneáil ar bord, a thrasloingsiú, a thabhairt i dtír, a iompar, a stóráil, a thaispeáint nó a chur ar díol, a dhíol nó a mhargú má tá níos lú ná 25kg de bheomheáchan iontu, nó de rogha air sin, má tá siad faoi bhun 125cm ar fad ón ngiall íochtarach go gabhal an eireabaill.
 2.De mhaolú ar mhír 1, d'fhéadfaí foghabhálacha de cholgáin a choinneáil ar bord, a thrasloingsiú, a thraschur, a thabhairt i dtír, a iompar, a stórail a dhíol, a thaispeáint nó a chur ar díol más rud é gur níos lú ná 15% an líon colgán a ghabhtar de thaisme agus nach bhfuil níos mó ná 25kg beomheáchan iontu nó má tá siad faoi bhun 125cm ar fad ón ngiall íochtarach go gabhal an eireabaill.
 3.Déanfar an lamháltas 15% dá dtagraítear i mír 2 a ríomh ar bhonn an lín colgán mar chuid de líon iomlán ghabhála colgán an tsoithigh in aghaidh gach tabhairt i dtír.
 Roinn 2
 COLGÁIN SA MHEÁNMHUIR
 Airteagal 20
 Soithí údaraithe chun díriú ar cholgáin sa Mheánmhuir
 1.Déanfaidh na Ballstáit údaruithe a eisiúint chun díriú ar cholgáin sa Mheánmhuir, i gcomhréir leis na forálacha a leagtar síos i Rialachán XXXX/2016 [an Rialachán nua FAR].
 2.Faoin 1 Eanáir gach bliain, déanfaidh na Ballstáit an méid seo a leanas a sheoladh go leictreonach agus san fhormáid a leagtar síos sna Treoirlínte maidir le Sonraí agus Faisnéis a Éilíonn ICCAT a thíolacadh:
 (a)liosta soithí gabhála uile de chuid an Aontais a bhfuil a mbratach ar foluain acu agus atá údaraithe díriú ar cholgáin Mheánmhuirí;
 (b)liosta soithí gabhála uile de chuid an Aontais atá údaraithe díriú ar cholgáin Mheánmhuirí i gcomhthéacs iascach áineasa.
 3.Cuirfidh an Coimisiún an fhaisnéis sin ar aghaidh chuig Rúnaíocht ICCAT faoin 15 Eanáir.
 4.Tabharfaidh na Ballstáit fógra don Choimisiún gan mhoill agus laistigh de 30 lá ar a dhéanaí faoi aon bhreisiúchán, aon scriosadh nó aon mhodhnú a dhéantar ar liostaí soithí gabhála an Aontais agus ar liostaí soithí atá ag gabháil d'iascaigh áineasa atá údaraithe díriú ar cholgáin sa Mheánmhuir. Déanfaidh an Coimisiún an fhaisnéis sin a sheoladh chuig Rúnaíocht ICCAT gan mhoill agus ar a laghad laistigh de thréimhse 45 lá tar éis dháta an bhreisiúcháin, an scriosta nó an mhodhnaithe.
 Airteagal 21
 Foghabháil
 Na soithí gabhála de chuid an Aontais nach bhfuil san áireamh sa liosta dá dtagraítear in Airteagal 20(2), ní bheidh siad údaraithe colgáin a ghabháil, a choinneáil ar bord, a thrasloingsiú, a iompar, a phróiseáil nó a thabhairt i dtír más mó ná 5% den ghabháil iomlán ar bord iad ar bhonn meáchain nó/agus an lín píosaí.
 Airteagal 22
 Údarú iascaireachta speisialta
 1.Na soithí gabhála de chuid an Aontais atá san áireamh i liosta na soithí údaraithe de bhun Airteagal 20(2)(a) agus a úsáideann harpúin nó spiléir, beidh údarú iascaireachta speisialta acu.
 2.Faoin 30 Meithimh gach bliain, déanfaidh gach Ballstát liosta na núdaruithe iascaireachta speisialta a seachadadh sa bhliain roimhe sin a sheoladh go leictreonach chuig an gCoimisiún. Cuirfidh an Coimisiún an fhaisnéis sin ar aghaidh chuig Rúnaíocht ICCAT faoin 31 Iúil.
 Airteagal 23
 Séasúir iaimh le haghaidh iascaireachta
 1.Ní dhéanfar colgáin sa Mheánmhuir (mar spriocspeiceas nó mar fhoghabháil) a ghabháil, a choinneáil ar bord, a thrasloingsiú nó a thabhairt i dtír idir an 1 agus an 31 Márta agus idir an 1 agus an 30 Samhain.
 2.Déanfaidh na Ballstáit faireachán ar éifeachtacht an iaimh agus seolfaidh siad gach faisnéis ábhartha chuig an gCoimisiún faoin 15 Lúnasa gach bliain maidir le rialuithe agus cigireachtaí iomchuí a rinneadh chun a áirithiú go gcomhlíontar mír 1. Seolfaidh an Coimisiún an fhaisnéis sin ar aghaidh chuig Rúnaíocht ICCAT dhá mhí ar a laghad roimh chruinniú bliantúil ICCAT.
 Airteagal 24
 Íosmhéid do cholgáin sa Mheánmhuir
 1.Ní féidir ach eiseamail iomlána colgán a choinneáil ar bord, a thrasloingsiú, a thabhairt i dtír nó a iompar, is é sin le rá gan aon chuid de bhaill coirp an éisc a bheith bainte de nó gan é a bheith geolbhaithe nó glanta.
 2.Beidh toirmeasc ar cholgán na Meánmhara a ghabháil, a choinneáil ar bord, a thrasloingsiú, a thabhairt i dtír, a iompar, a stóráil, a thaispeáint nó a chur ar díol más amhlaidh go bhfuil siad faoi 90cm ar fad ón ngiall íochtarach go gabhal an eireabaill, nó de rogha air sin, go bhfuil siad faoi bhun 10kg meáchan slánaithe nó 9km meáchan glanta, nó 7.5kg cóirithe (geolbhaithe, glanta, eiteoga bainte, cuid den chloigeann bainte).
 3.De mhaolú ar mhír 2, féadfaidh foghabhálacha de cholgáin faoi bhun an íosmhéid atá leagtha amach sa mhír sin a choinneáil ar bord, a thrasloingsiú, a thabhairt i dtír, a iompar, a stóráil nó a thaispeáint nó a chur ar díol más amhlaidh nach mó iad ná 5% den ghabháil iomlán colgán ar bord an tsoithigh ó thaobh meáchain nó ó thaobh an lín píosaí in aghaidh gach tabhairt i dtír.
 Airteagal 25
 Sonraíochtaí teicniúla an trealaimh iascaireachta do shoithí atá údaraithe díriú ar cholgáin sa Mheánmhuir
 1.De mhaolú ar Airteagal 12 de Rialachán (CE) Uimh. 1967/2006
 16
 ón gComhairle, socrófar gur 2800 duán an líon uasta duán is ceadmhach a chur nó a ghlacadh ar bord ag soithí atá ag díriú ar cholgáin.
 2.Le cois an lín uasta dá dtagraítear i mír 1, féadfaidh tacar breise de dhuáin rigeála a cheadú ar bord le haghaidh turais níos faide ná dhá lá ar choinníoll go bhfuil sé fáiscthe agus ar stuáil go hiomchuí ar dheiceanna íochtair ionas nach núsáidfear go héasca é.
 3.Ní bheidh méid an duáin níos lú ná 7cm ar airde.
 4.Ní rachaidh fad na spiléar peiligeach thar 30 muirmhíle (55.56 km).
 Airteagal 26
 Oibleagáidí tuairiscithe maidir le colgáin sa Mheánmhuir
 1.Déanfaidh na Ballstáit an fhaisnéis seo a leanas faoi shoithí gabhála an Aontais a bhí údaraithe iascaireacht spiléir pheiligeach nó iascaireacht harpúin a dhéanamh ina ndírítear ar cholgáin sa Mheánmhuir le linn na bliana roimhe a chur faoi bhráid an Choimisiúin faoin 30 Meitheamh gach bliain:
 (a)faisnéis faoin soitheach gabhála:
 (i)ainm an tsoithigh (i gcás nach bhfuil ainm air, léireofar an uimhir clárúcháin gan litreacha an Bhallstáit san áireamh);
 (ii)Uimhir chláir cabhlaigh an Chomhphobail de réir mar a shainítear in Iarscríbhinn I de Rialachán (CE) Uimh. 26/2004 ón gCoimisiún
 17
 ;
 (iii)Uimhir liosta ICCAT.
 (b)faisnéis a bhaineann le gníomhaíochtaí iascaireachta, bunaithe ar shampláil nó ar an gcabhlach ar fad:
 (i)Tréimhse (tréimhsí) iascaireachta agus líon iomlán laethanta iascaireachta an tsoithigh, de réir speicis agus limistéir;
 (ii)limistéir gheografacha, de réir dronuilleoga staitistiúla ICCAT, do na gníomhaíochtaí iascaireachta a dhéanann an soitheach, de réir spriocspeicis agus limistéir;
 (iii)cineál soithigh, de réir spriocspeicis agus limistéir;
 (iv)an líon duán a úsáideann an soitheach, de réir speicis agus limistéir;
 (v)an líon aonad spiléir a úsáideann an soitheach, de réir speicis agus limistéir;
 (vi)fad iomlán na naonad spiléir don soitheach, de réir spriocspeicis agus limistéir.
 (c)sonraí faoi na gabhálacha, sa tréimhse ama-limistéar is lú is féidir:
 (i)méid agus, más féidir, dáileadh aoise na ngabhálacha,
 (ii)gabhálacha agus comhdhéanamh gabhála in aghaidh an tsoithigh agus,
 (iii)iarracht iascaireachta (meánlíon laethanta iascaireachta in aghaidh an tsoithigh, meánlíon duán in aghaidh an tsoithigh, meánlíon aonad spiléir in aghaidh an tsoithigh, meánfhad iomlán spiléir in aghaidh an tsoithigh).
 2.Seolfar an fhaisnéis dá dtagraítear i mír 1 san fhormáid a éilíonn ICCAT.
 3.Seolfaidh an Coimisiún an fhaisnéis sin ar aghaidh chuig rúnaíocht ICCAT faoin 31 Iúil gach bliain.
 Caibidil IV
 Mairlín gorm agus mairlín geal san Atlantach
 Airteagal 27
 Mairlín gorm agus mairlín geal a scaoileadh saor agus iad ina mbeatha
 1.De mhaolú ar Airteagal 15(1) de Rialachán (AE) Uimh. 1380/2013, na soithí a bhfuil bratach Ballstáit ar foluain acu agus a bhfuil a gcuóta beagnach líonta acu, scaoilfidh siad saor gach mairlín gorm (Makaira nigricans) agus gach mairlín geal (Tetrapturus albidus) atá ina mbeatha go fóill tráth a thugtar ar bord iad.
 2.Déanfaidh na Ballstáit dá dtagraítear i mír 1 na bearta is iomchuí chun a áirithiú go ndéantar na mairlíní gorma agus na mairlíní geala a scaoileadh saor le go dtiocfaidh oiread agus is féidir slán.
 3.Déanfaidh na Ballstáit úsáid doruithe sraoilleáin aonfhiliméid ar sclóin a chur chun cinn ionas gur féidir mairlíní gorma agus mairlíní geala a scaoileadh saor go furasta agus iad ina mbeatha.
 Airteagal 28
 Mairlíní gorma agus mairlíní geala a thabhairt i dtír de bhreis ar na deiseanna iascaireachta
 De réir mar a ídíonn Ballstát a chuóta, áiritheoidh an Ballstát sin nach ndíolfar agus nach gcuirfear ar an margadh mairlíní gorma agus mairlíní geala arna dtabhairt i dtír, mairlíní gorma agus mairlíní geala a bhí marbh tráth a tugadh isteach go taobh an tsoithigh iad.
 Airteagal 29
 Iascaigh áineasa mairlíní gorma agus mairlíní geala
 1.Na Ballstáit a bhfuil a gcuid soithí ag gabháil d'iascach áineasa mairlín gorm agus mairlín geal, áiritheoidh siad go leanfaidh breathnóirí eolaíocha de 5% de na gabhálacha mairlíní gorma agus mairlíní geala a thugtar i dtír a bhreathnú.
 2.De mhaolú ar Airteagal 15(1) de Rialachán (AE) Uimh. 1380/2013, beidh toirmeasc ar mhairlín gorm atá faoi bhun 251cm ar fad ón ngiall íochtarach go gabhal an eireabaill a ghabháil, a choinneáil ar bord nó a thrasloingsiú, a thabhairt i dtír, a iompar, a stóráil, a thaispeáint nó a chur ar díol, a dhíol nó a chur ar an margadh.
 3.De mhaolú ar Airteagal 15(1) de Rialachán (AE) Uimh. 1380/2013, beidh toirmeasc ar mhairlín geal atá faoi bhun 168cm ar fad ón ngiall íochtarach go gabhal an eireabaill a ghabháil, a choinneáil ar bord nó a thrasloingsiú, a thabhairt i dtír, a iompar, a stóráil, a thaispeáint nó a chur ar díol, a dhíol nó a chur ar an margadh.
 4.Maidir le mairlíní gorma nó mairlíní geala a ghabhtar in iascaigh áineasa, beidh toirmeasc ar a ndíol nó a gcur ar díol ina gconablacha iomlána nó ina gcodanna de chonablach.
 Caibidil V
 Siorcanna
 Airteagal 30
 Forálacha ginearálta
 1.In iascaigh nach bhfuil ag díriú ar shiorcanna, na siorcanna a ghabhtar de thaisme agus nach núsáidtear iad le haghaidh bia nó cothaithe, scaoilfear saor iad.
 2.Déanfaidh na Ballstáit taighde ar speicis a ghabhtar i limistéar Chonbhinsiún ICCAT chun roghnachas trealaimh iascaireachta a fheabhsú, chun limistéir a d'fhéadfadh bheith ina niasclanna a shainaithint agus chun limistéir agus tréimhsí iaimh agus bearta eile a mheas, de réir mar is iomchuí. Cuirfidh taighde dá shórt faisnéis ar fáil faoi pharaiméadair ríthábhachtacha bitheolaíochta agus éiceolaíochta, faoi bheatha agus gnéithe iompair ainmhithe, chomh maith le limistéir a shainaithint a d'fhéadfadh bheith ina meánna le haghaidh cúpláil, pór a bhreith agus iasclann.
 Airteagal 31
 Craosairí (Lamna nasus)
 1.Maidir le craosairí, bíodh siad ina gcodanna nó ina gconablacha iomlána, beidh toirmeasc ar a gcoinneáil ar bord, a dtrasloingsiú nó a dtabhairt i dtír.
 2.Maidir le craosairí nach ndearnadh aon díobháil dóibh ach a ghabhtar i gcomhar le hiascaigh ICCAT tráth a thugtar isteach le taobh an tsoithigh iad, scaoilfidh soithí gabhála an Aontais leo go pras.
 Airteagal 32
 Sionnaigh mhara mhórshúileacha (Alopias superciliosus)
 1.Maidir le sionnaigh mhara mhórshúileacha a ghabhtar i gcomhar le hiascaigh ICCAT, beidh toirmeasc ar a gcoinneáil ar bord, a dtrasloingsiú nó a dtabhairt i dtír, bíodh siad ina gcodanna nó ina gconablacha iomlána.
 2.Maidir le sionnaigh mhara mhórshúileacha nach ndéantar aon díobháil dóibh agus iad á ngábháil i gcomhar le hiascaigh ICCAT scaoilfidh soithí gabhála an Aontais leo go pras tráth a thabharfar isteach le taobh an tsoithigh iad.
 Airteagal 33
 Siorcanna mácó biorshrónacha (Isurus oxyrinchus)
 Féachfaidh na Ballstáit leis an ráta báis a laghdú in iascaigh a dhíríonn ar shiorcanna mácó biorshrónacha san Atlantach Thuaidh agus an dul chun cinn ina leith sin a thuairisciú don Choimisiún ar bhonn bliantúil sa tuarascáil bhliantúil dá dtagraítear in Airteagal 70.
 Airteagal 34
 Siorc bán aigéanach (Carcharhinus longimanus)
 1.Maidir le siorcanna bána aigéanacha a ghabhtar i gcomhar le hiascaigh ICCAT, beidh toirmeasc ar a gcoinneáil ar bord, a dtrasloingsiú nó a dtabhairt i dtír, bíodh siad ina gcodanna nó ina gconablacha iomlána.
 2.Maidir le siorcanna bána aigéanacha nach ndéantar aon díobháil dóibh agus iad á ngabháil i gcomhar le hiascaigh ICCAT scaoilfidh soithí gabhála an Aontais leo go pras tráth a thabharfar isteach le taobh an tsoithigh iad .
 Airteagal 35
 Siorcanna ceann casúir
 1.Maidir le siorcanna ceann casúir, siorcanna de phór Sphyrnidae (ach amháin Sphyrna tiburo) arna ngabháil i gcomhar le hiascaigh ICCAT, beidh toirmeasc ar a gcoinneáil ar bord, a dtrasloingsiú nó a dtabhairt i dtír, bíodh siad ina gcodanna nó ina gconablacha iomlána.
 2.Maidir le siorcanna ceann casúir nach ndéantar aon díobháil orthu agus iad á ngábháil i gcomhar le hiascaigh ICCAT, scaoilfidh soithí gabhála an Aontais leo go pras nuair a thabharfar isteach le taobh an tsoithigh iad.
 Airteagal 36
 Síodsiorcanna (Carcharhinus falciformis)
 1.Maidir le síodsiorcanna a ghabhtar i gcomhar le hiascaigh ICCAT, beidh toirmeasc ar a gcoinneáil ar bord, a dtrasloingsiú nó a dtabhairt i dtír, bíodh siad ina gcodanna nó ina gconablacha iomlána.
 2.Déanfaidh soithí gabhála an Aontais síodsiorcanna a ghabhtar i gcomhar le hiascaigh ICCAT, ach nach ndearnadh díobháil dóibh, a scaoileadh saor go pras, sula gcuirtear an ghabháil isteach i mbolg an tsoithigh, agus aird chuí á tabhairt ar shlándáil bhaill an chriú.
 3.Na soithí peas-saighne de chuid an Aontais atá ag gabháil d'iascaigh ICCAT, déanfaidh siad bearta breise chun ráta marthanais na síodsiorcanna a ghabhtar de thaisme a mhéadú. Déanfaidh na Ballstáit an dul chun cinn a thuairisciú don Choimisiún ar bhonn bliantúil sa tuarascáil bhliantúil dá dtagraítear in Airteagal 70.
 Airteagal 37
 Sampláil speiceas siorcanna a dhéanann breathnóirí eolaíochta agus daoine aonair údaraithe eile
 1.De mhaolú ar an toirmeasc ar chraosairí, sionnaigh mhara mhórshúileacha, siorcanna bána aigéanacha, siorcanna ceann casúir (den phór Sphyrnidae, ach amháin i gcás Sphyrna tiburo), agus síodsiorcanna a choinneáil ar bord, mar a leagtar amach in Airteagail 31, 32, 34, 35 agus 36, beidh de chead ag breathnóirí eolaíochta samplaí bitheolaíocha a bhailiú le linn oibríochtaí iascaireachta nó ag daoine aonair a mbeidh údarú faighte acu ó CPC samplaí bitheolaíocha a bhailiú ar na coinníollacha seo a leanas:
 (a)nach mbailítear samplaí bitheolaíocha ach ó ainmhithe atá marbh tráth a thugtar ar bord iad;
 (b)go nglactar na samplaí mar chuid de chreat tionscadail taighde a cuireadh in iúl don Bhuanchoiste ICCAT um Thaighde agus um Staidreamh agus a forbraíodh trí na tosaíochtaí taighde a mhol an Coiste sin a chur san áireamh;
 (c)coinnítear na samplaí bitheolaíocha ar bord go dtí go dtugtar i dtír iad ag an gcalafort nó go dtí go dtrasloingsítear iad; agus
 (d)ní mór údarú an Bhallstáit a bhfuil a bhratach ar foluain aige nó, i gcás soithí cairtfhostaithe, údarú ó CPC cairtfhostaithe agus údarú an Bhallstáit a bhfuil a bhratach ar foluain aige, dul in éineacht le gach sampla arna bhailiú de réir an Airteagail seo go dtí an calafort deiridh a dtugtar éisc i dtír ann. Ní ceadmhach na samplaí sin nó cuid eile d'eiseamail na siorcanna a samplaíodh a chur ar an margadh nó a dhíol.
 2.Féadfaidh veirteabraí, fíochán, conair ghiniúna, goilí, samplaí craicinn, comhla corna, gialla, éisc iomlána nó cnámharlaigh a chur san áireamh sa sampla bitheolaíoch dá dtagraítear i mír 1 le haghaidh staidéar tacsanomaíoch agus fardail fána.
 3.Ní féidir tús a chur le feachtas samplála go dtí go neisíonn an Ballstát ábhartha an túdarú.
 Caibidil VI
 Éanlaith mhara
 Airteagal 38
 Bearta maolaithe le haghaidh éanlaith mhara sa limistéar idir 20° ó dheas agus 25° ó dheas
 1.Gach soitheach a théann ag iascaireacht idir 20° agus 25° ó dheas, déanfaidh siad línte scanraithe éan agus cuaillí scanraithe éan, a chomhlíonann na ceanglais agus na Treorlínte Forlíontacha arna leagan amach in Iarscríbhinn V, a iompar agus a úsáid.
 2.Ní mór línte scanraithe éan a imscaradh i gcónaí sula dtéann na spiléir amach san uisce.
 3.Úsáidfear an dara cuaille scanraithe éan agus an dara líne scanraithe éan tráth a bhíonn cuid mhór éan ann nó cuid mhór gníomhaíochta éan ann.
 4.Beidh línte breise scanraithe éan ar bord gach soithigh agus iad réidh le húsáid ag am ar bith.
 5.Soithí spiléir atá ag díriú ar cholgáin agus a úsáideann trealamh spiléir aonfhiliméid, tá siad díolmhaithe ó na ceanglais i míreanna 1, 2 agus 3 faoi réir gach ceann de na coinníollacha seo a leanas:
 (a)cuirtear amach spiléir san oíche, agus déantar an oíche a shainmhíniú mar an tréimhse idir coineascar muirí agus camhaoir mhuirí dá dtagraítear san almanag loingseoireachta le haghaidh an limistéir iascaireachta i gceist;
 (b)úsáidtear íosmheáchan 60g ar sclóin agus é suite laistigh de 3m ón duán chun na rátaí suncála is fearr a bhaint amach;
 (c)Ballstáit brataí na soithí a chuireann an maolú sin i bhfeidhm, cuirfidh siad na torthaí eolaíocha a fuarthas mar gheall ar an gclúdach breathnóra ar na soithí sin in iúl don Choimisiún.
 Airteagal 39
 Bearta maolaithe le haghaidh éanlaith mhara sa limistéar ar an taobh ó dheas de 25° ó dheas
 Úsáidfidh soithí spiléir dhá cheann ar a laghad de na bearta maolaithe seo a leanas i gcomhréir leis na ceanglais agus leis na Treorlínte Forlíontacha a leagtar síos in Iarscríbhinn V:
 (a)líonta a chur san oíche gan de shoilsiú deice ach a laghad is gá;
 (b)línte scanraithe éan;
 (c)meáchan a chur ar na línte.
 Airteagal 40
 Oibleagáidí tuairiscithe maidir le héanlaith mhara
 1.Déanfaidh soithí spiléir faisnéis a bhailiú agus a chur ar fáil don Bhallstát brataí maidir le hidirbhearta le héanlaith mhara, lena náirítear gabhálacha a tharlaíonn de thaisme. Cuirfidh na Ballstáit an fhaisnéis sin faoi bhráid an Choimisiúin faoin 30 Meitheamh gach bliain. Cuirfidh an Coimisiún an fhaisnéis sin ar aghaidh chuig Rúnaíocht ICCAT gan mhoill.
 2.Cuirfidh na Ballstáit an Coimisiún ar an eolas maidir leis an dóigh a bhfuil na bearta atá leagtha síos in Airteagal 38 agus in Airteagal 39 á gcur chun feidhme acu agus maidir leis an dul chun cinn atá á dhéanamh ó thaobh plean gníomhaíochta an Aontais Eorpaigh a chur chun feidhme chun gabhálacha d'éanlaith mhara a tharlaíonn de thaisme i dtrealamh iascaireachta a laghdú.
 18
 Caibidil VII
 Turtair
 Airteagal 41
 Forálacha ginearálta maidir le turtair
 1.Déanfaidh soithí peaslíonta saighne gan turtair mhara a chiorclú agus déanfaidh siad turtair mhara a chiorclaítear nó atá i bhfostú a scaoileadh saor, lena náirítear turtair atá i bhfostú ar FADanna. Déanfaidh siad idirbhearta idir peaslíonta saighne nó FADanna agus turtair mhara a thuairisciú dá mBallstát brataí.
 2.Déanfaidh soithí spiléir peiligeacha trealamh láimhseála sábháilte, fuascailte agus scaoilte saor a iompar agus a úsáid le gur féidir turtair mhara a scaoileadh saor ar dhóigh a thiocfaidh oiread agus is féidir slán.
 3.Úsáidfidh iascairí ar shoithí spiléir pheiligeacha an trealamh a shonraítear i mír 2 agus i gcomhréir le hIarscríbhinn VI ar dhóigh a thiocfaidh oiread agus is féidir de na turtair mhara slán.
 4.Cuirfidh na Ballstáit oiliúint ar na hiascairí sin i dtaca le láimhseáil shábháilte agus teicnící scaoilte.
 Airteagal 42
 Oibleagáidí tuairiscithe maidir le turtair
 1.Déanfaidh na Ballstáit faisnéis a bhailiú maidir le hidirbhearta a gcabhlach le turtair mhara in iascaigh ICCAT de réir an chineáil trealaimh, agus tabharfaidh siad tuarascáil fúthu don Choimisiún faoin 30 Meitheamh gach bliain. Cuirfidh an Coimisiún an fhaisnéis sin ar aghaidh chuig Rúnaíocht ICCAT faoin 31 Iúil. San fhaisnéis sin beidh an méid seo a leanas:
 (a)rátaí gabhála, gnéithe trealaimh, amanna agus suíomhanna, spriocspeicis agus stádas aischuir (i.e. caite thar bord agus iad marbh nó scaoilte saor ina mbeatha);
 (b)miondealú maidir le hidirbhearta le speicis turtair mhara; agus
 (c)an dóigh ar gabhadh ar dhuán nó san eangach é (lena náirítear le FADanna), cineál baoite, méid agus cineál an duáin, agus méid an ainmhí.
 2.Tabharfaidh na Ballstáit tuairisc don Choimisiún mar chuid den tuarascáil bhliantúil dá dtagraítear in Airteagal 70 gach bliain maidir le cur chun feidhme Airteagal 41 agus gníomhaíochtaí ábhartha eile a dhéantar, i dtaca le hiascaigh ICCAT, chun 'Guidelines to Reduce Sea Turtle Mortality in Fishing Operations' ó FAO [Treorlínte maidir le Ráta Báis na dTurtar Mara a Laghdú in Oibríochtaí Iascaireachta]
 19
 a chur chun feidhme.
 TEIDEAL III
 BEARTA RIALÁLA COITEANNA
 Caibidil I
 Údaruithe
 Airteagal 43
 Taifead ICCAT ar shoithí iascaigh mórscála
 1.Déanfaidh na Ballstáit údaruithe a eisiúint do shoithí iascaigh mórscála a bhfuil a mbratach ar foluain acu, údaruithe a thabharfaidh cead dóibh speicis ICCAT a iascach, iad a choinneáil ar bord, a thrasloingsiú nó a thabhairt i dtír i limistéar Choinbhinsiún ICCAT i gcomhréir leis na forálacha atá leagtha síos i Rialachán XXXX/2016 [Rialachán nua FAR].
 2.Cuirfidh na Ballstáit liosta de na soithí iascaireachta mórscála faoi bhráid an Choimisiúin, tráth a núdaraithe de bhun mhír 1. Cuirfidh an Coimisiún an fhaisnéis sin faoi bhráid Rúnaíocht ICCAT gan mhoill ionas go gcuirfear san áireamh é ar an taifead atá ag ICCAT de na soithí iascaireachta mórscála.
 3.Cuirfidh na Ballstáit an Coimisiún ar an eolas gan mhoill agus laistigh de thréimhse 30 lá ar a laghad faoi imeacht ar bith ar gá breis a chur le taifead ICCAT maidir le soithí iascaireachta mórscála ina thaobh nó ábhar a scriosadh den taifead sin nó é a mhodhnú. Cuirfidh an Coimisiún an fhaisnéis sin faoi bhráid Rúnaíocht ICCAT laistigh de 45 lá ar a dhéanaí tar éis dháta an imeachta.
 4.De mhaolú ar Airteagal 15(1) de Rialachán (AE) Uimh. 1380/2013 na soithí iascaireachta mórscála nach bhfuil cláraithe ar thaifead ICCAT de na soithí iascaireachta mórscála, ní bheidh cead acu díriú ar speicis ICCAT i limistéar Choinbhinsiún ICCAT, iad a choinneáil ar bord, a thrasloingsiú nó a thabhairt i dtír.
 Caibidil II
 Cairtfhostú
 Airteagal 44
 Raon feidhme
 Beidh feidhm ag an gCaibidil seo maidir le socruithe um chairtfhostú nach mbaineann le cairtfhostú lom, idir soithí gabhála an Aontais agus CPCanna, i gcás nach ndéanann na soithí gabhála de chuid an Aontais lena mbaineann a mbratach a athrú.
 Airteagal 45
 Forálacha ginearálta
 1.Ní bheidh de chead ag soithí gabhála an Aontais bheith rannpháirteach i socrú um chairtfhostú arna chur i gcrích i gcomhar le CPCanna ach mar shoithí cairtfhostaithe faoi réir na gcoinníollacha seo a leanas:
 (a)beidh ceadúnas iascaireachta ag na soithí cairtfhostaithe arna eisiúint ag CPC cairtfhostaithe agus ní bheidh siad ar liosta IUU ICCAT;
 (b)ní bheidh na soithí údaraithe iascaireacht a dhéanamh faoi níos mó ná aon socrú amháin maidir le cairtfhostú ag an am céanna;
 (c)déanfar gabhálacha na soithí cairtfhostaithe a dhíluchtú go heisiach i gcalafoirt na CPCanna cairtfhostaithe, mura ndéantar fóráil ar bith eile ina leith sa socrú maidir le cairtfhostú;
 (d)bunófar an chuideachta chairtfhostaithe go dleathach sa CPC cairtfhostaithe.
 2.Aon trasloingsiú a dhéanfar ar muir, údaróidh an CPC cairtfhostaithe roimh ré agus go hiomchuí í agus déanfar an trasloingsiú sin faoi réir na bhforálacha arna leagan síos i gCaibidil IV .
 Airteagal 46
 Fógra a thabhairt
 1.Tráth a dhéanfar an socrú um chairtfhostú, tabharfaidh an Ballstát brataí a thoiliú uaidh don Choimisiún maidir leis an socrú.
 2.Más amhlaidh, laistigh de 15 lá féilire ó cuireadh an fhaisnéis dá dtagraítear i mír 1 chuig an gCoimisiún, nár iarr an Coimisiún tuilleadh faisnéise, féadfaidh an soitheach tús a chur leis na gníomhaíochtaí iascaireachta lena mbaineann.
 3.Cuirfidh an Ballstáit brataí an Coimisiún ar an eolas gan mhoill faoi fhoirceannadh gach cairtfhostaithe.
 4.Déanfaidh an Coimisiún an fhaisnéis dá dtagraítear i mír 1 agus i mír 3 a sheoladh ar aghaidh gan mhoill chuig Rúnaí Feidhmiúcháin ICCAT.
 Caibidil III
 Gabhálacha a rialú
 Airteagal 47
 Cuótaí agus ceanglais maidir le híosmhéid a chomhlíonadh
 1.Faoin 30 Meitheamh gach bliain seolfaidh na Ballstáit faisnéis maidir le gabhálacha speicis ICCAT a rinneadh faoi réir cuótaí an bhliain roimhe sin chuig an gCoimisiún agus faisnéis maidir le híosmhéideanna a chomhlíonadh.
 2.Cuirfidh an Coimisiún an fhaisnéis sin ar aghaidh chuig Rúnaíocht ICCAT faoin 15 Meán Fómhair gach bliain.
 Airteagal 48
 Gabhálacha a shampláil
 1.Déanfar gabhálacha a shampláil chun críocha faisnéis a fheabhsú maidir le bitheolaíocht na speiceas ábhartha de chuid ICCAT agus chun meastúchán a dhéanamh i dtaca leis na paraiméadair is gá chun meastóireacht a dhéanamh orthu i gcomhréir leis na forálacha arna leagan síos i Rialachán (CE) Uimh. 199/2008
 20
 ón gComhairle, i gCinneadh 2010/93/AE ón gCoimisiún
 21
 , agus na ceanglais in 'Field manual for statistics and sampling Atlantic tunas and tuna-like fish' ('An Lámhleabhar allamuigh maidir le staidreamh agus sampláil tuinníní Atlantacha agus éisc atá cosúil leo') (Tríú hEagrán, ICCAT, 1990).
 2.Féadfaidh an Coimisiún gníomhartha cur chun feidhme a ghlacadh maidir le ceanglais mhionsonraithe a bhaineann le gabhálacha a shampláil dá dtagraítear san Airteagal seo. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 74(2).
 Airteagal 49
 Fógra a thabhairt maidir le gabháil agus iarracht iascaireachta
 1.Mura ndéanann an Coimisiún a mhalairt a bhunú chun spriocdhátaí bliantúla a leagtar síos ag ICCAT a chomhall, seolfaidh na Ballstáit na sonraí seo a leanas (sonraí Thasc I) faoin 30 Meitheamh gach bliain:
 (a)faisnéis faoi thréithe an chabhlaigh don an bhliain roimhe;
 (b)meastúcháin de shonraí na gabhála ainmniúla (lena náirítear de réir foghabhála agus sonraí faoi ábhar aischurtha) a bhaineann le speicis ICCAT don bhliain roimhe sin.
 2.Mura ndéanann an Coimisiún a mhalairt a bhunú chun spriocdhátaí bliantúla a leagtar síos ag ICCAT a chomhall, seolfaidh na Ballstáit na sonraí seo a leanas (sonraí Thasc II) maidir le speicis ICCAT faoin 30 Meitheamh ar a dhéanaí gach bliain:
 (a)sonraí maidir le gabháil agus leis an iarracht iascaireachta don bhliain roimhe, ina dtugtar miondealú mionsonrach spásúil-ama; áireofar sna sonraí sin meastúcháin ar ábhar aischurtha agus ábhar scaoilte agus stádas na niasc á léiriú orthu (marbh nó ina mbeatha);
 (b)léireofar aon sonraí atá acu faoi ghabhálacha in iascaigh áinleasa don bhliain roimhe.
 3.Cuirfidh an Coimisiún an fhaisnéis dá dtagraítear i mír 1 agus i mír 2 chuig ICCAT gan mhoill.
 4.Féadfaidh an Coimisiún gníomhartha cur chun feidhme a ghlacadh i ndáil le ceanglais mhionsonraithe do shonraí Tasc I agus do shonraí Tasc II dá dtagraítear san Airteagal seo. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 74(2).
 Caibidil IV
 Trasloingsiú
 Airteagal 50
 Raon feidhme
 1.Beidh feidhm ag an gCaibidil seo maidir leis na hoibríochtaí trasloingsithe seo a leanas:
 (a)oibríochtaí trasloingsithe a dhéantar laistigh de limistéar Choinbhinsiún ICCAT i dtaca le speicis ICCAT agus le speicis eile a ghabhtar in éineacht leis na speicis sin; agus
 (b)oibríochtaí trasloingsithe a dhéantar lasmuigh de limistéar Choinbhinsiún ICCAT i dtaca le speicis ICCAT agus le speicis eile a ghabhtar in éineacht leis na speicis sin, agus a gabhadh i limistéar Choinbhinsiún ICCAT.
 2.De mhaolú ar mhír 1(b), ní bheidh feidhm ag an gCaibidil seo maidir le trasloingsithe ar muir lasmuigh de limistéar Choinbhinsiún ICCAT más amhlaidh go bhfuil trasloingsiú dá shórt faoi réir clár le haghaidh trasloingsithe a bhunaigh eagraíocht eile réigiúnach le haghaidh iascaigh tuinnín a bhainistiú.
 3.Ní bheidh feidhm ag an airteagal seo maidir le soithí harpúin atá ag gabháil de thrasloingsiú colgán úr ar muir.
 Airteagal 51
 Trasloingsiú i gcalafort
 1.Déanfar gach oibríocht trasloingsithe i gcalafort, ach amháin i gcás soithí spiléir peiligeacha mórscála de bhun Airteagal 52 go hAirteagal 59.
 2.Comhlíonfaidh soithí iascaireachta de chuid an Aontais na hoibleagáidí a leagtar amach in Iarscríbhinn VII tráth a bhíonn siad ag déanamh trasloingsithe i gcalafort.
 3.Beidh an tAirteagal seo gan dochar d'Airteagal 17 go hAirteagal 22 de Rialachán (CE) Uimh. 1224/2009 agus Airteagail 4, 6, 7, agus 8 de Rialachán (CE) Uimh. 1005/2008.
 Airteagal 52
 Trasloingsiú ar muir
 Oibríochtaí trasloingsithe ar muir a dhéanann soithí spiléir peiligeacha mórscála, déanfar iad i gcomhréir le hAirteagal 53 go hAirteagal 59.
 Airteagal 53
 Taifead ICCAT ar shoithí iompair
 1.Eiseoidh na Ballstáit údaruithe i gcomhréir le forálacha atá leagtha síos i Rialachán XXXX/2016 [rialachán nua FAR] maidir le soithí iompair atá údaraithe trasloingsithe a thógáil ar muir ó shoithí spiléir peiligeacha mórscála i limistéar Choinbhinsiún ICCAT.
 2.Cuirfidh na Ballstáit liosta de na soithí iompair faoi bhráid an Choimisiúin, tráth a núdaraithe, de bhun mhír 1. Cuirfidh an Coimisiún an fhaisnéis sin faoi bhráid Rúnaíocht ICCAT gan mhoill le go gcuirfear san áireamh é i dtaifead ICCAT na soithí iompair.
 3.Cuirfidh na Ballstáit brataí an Coimisiún ar an eolas go pras faoi aon ábhar breise a chuirtear le taifead ICCAT na soithí iompair nó aon ábhar a scriostar nó a mhodhnaítear. Cuirfidh an Coimisiún an fhaisnéis seo ar aghaidh gan mhoill chuig Rúnaíocht ICCAT.
 4.Maidir leis an bhfógra dá dtagraítear i mír 2 agus mír 3, ní mór dó teacht leis an bhformáid agus leis an leagan amach arna mbunú ag Rúnaíocht ICCAT agus áireofar ann an fhaisnéis seo a leanas:
 –uimhir an tsoithigh, uimhir chláir;
 –Uimhir Taifid ICCAT (más ann);
 –Uimhir IMO;
 –an tainm a bhí ann roimhe (más ann);
 –an bhratach (más ann);
 –mionsonraí a scriosta ó chláir eile (más ann);
 –comhartha aitheantais idirnáisiúnta raidió;
 –cineál soithí, fad, olltonnáiste cláraithe (OTC) agus cumas iompair;
 –ainm agus seoladh an úinéara (na núinéirí) agus an oibritheora (na noibritheoirí);
 –tréimhse ama údaraithe le haghaidh trasloingsiú.
 5.Ní fhéadfaidh ach soithí iompair atá cláraithe ar thaifead ICCAT na soithí iompair an trasloingsiú dá dtagraítear in Airteagal 52 a fháil ar muir.
 Airteagal 54
 Soithí spiléir peiligeacha mórscála atá údaraithe trasloingsiú a dhéanamh i limistéar Choinbhinsiún ICCAT
 1.Déanfaidh na Ballstáit údaruithe a eisiúint, i gcomhréir leis na forálacha atá leagtha síos in Airteagal 5 de Rialachán XXXX/2016 [Rialachán nua FAR] do shoithí spiléir peiligeacha mórscála a mbíonn a mbratach ar foluain acu agus a bhfuil cead acu trasloingsiú ar muir.
 2.Cuirfidh na Ballstáit liosta de na soithí spiléir peiligeacha mórscála a bhfuil a mbratach ar foluain acu agus atá údaraithe de bhun mhír 1 faoi bhráid an Choimisiúin. Cuirfidh an Coimisiún an fhaisnéis seo ar aghaidh gan mhoill chuig Rúnaíocht ICCAT.
 3.Cuirfidh na Ballstáit brataí an Coimisiún ar an eolas go pras faoi aon bhreisiúchán a chuirtear lena liosta de shoithí spiléir peiligeacha mórscála atá údaraithe trasloingsiú a dhéanamh ar muir nó aon ábhar a scriostar nó a mhodhnaítear ar an liosta sin. Cuirfidh an Coimisiún an fhaisnéis seo ar aghaidh chuig Rúnaíocht ICCAT gan mhoill.
 4.Maidir leis an bhfógra dá dtagraítear i mí 2 agus 3, ní mór dó teacht leis an bhformáid agus leis an leagan amach a bhunaigh Rúnaíocht ICCAT agus áireofar ann an fhaisnéis seo a leanas:
 –uimhir an tsoithigh, uimhir cláir;
 –Uimhir Taifid ICCAT;
 –tréimhse ama údaraithe le haghaidh trasloingsiú ar muir;
 –bratach (bratacha), ainm (ainmneacha) agus uimhir (uimhreacha) cláir na soithí iompair údaraithe le haghaidh soitheach (soithí) spiléir peiligeach (peiligeacha) mórscála.
 Airteagal 55
 Réamhúdarú le haghaidh trasloingsithe ar muir
 1.Na trasloingsithe a dhéanann soithí spiléir peiligeacha mórscála in uiscí faoi dhlínse CPC, tá siad faoi réir réamhúdaraithe an CPC chéanna. Ní mór leagan bunaidh nó cóip den údarú sin a choinneáil ar an soitheach agus é a chur ar fáil do bhreathnóir réigiúnach ICCAT ar a iarraidh sin dó.
 2.Ní bheidh cead ag soithí spiléir peiligeacha mórscála trasloingsithe ar muir mura mbeidh réamhúdarú faighte acu óna mBallstát brataí. Ní mór leagan bunaidh nó cóip de na doiciméid sin a choinneáil ar an soitheach agus é a chur ar fáil don bhreathnóir ICCAT ar a iarraidh sin dó.
 3.Chun na réamhúdaruithe a luaitear i mír 1 agus i mír 2 a fháil, ní mór do mháistir nó d'úinéir an tsoithigh spiléir pheiligigh mhórscála an fhaisnéis seo a leanas a chur in iúl d'údaráis a Bhallstáit bhrataí agus don CPC cósta, ar a laghad 24 uair an chloig roimh ré faoin trasloingsiú atá beartaithe:
 (a)ainm an tsoithigh spiléir pheiligigh mhórscála agus an uimhir atá air i liosta ICCAT de na soithí spiléir peiligeacha mórscála atá údaraithe trasloingsiú a dhéanamh ar muir;
 (b)ainm an tsoithigh iompair agus an uimhir atá air i dtaifead ICCAT na soithí iompair;
 (c)an táirge atá le trasloingsiú, de réir speicis, más eol sin, más féidir, de réir stoic;
 (d)cainníochtaí speiceas ICCAT atá le trasloingsiú, más féidir, de réir stoic;
 (e)cainníochtaí speiceas eile a ghabhtar i gcomhar le speicis ICCAT atá le trasloingsiú speiceas ar speiceas, más eol sin;
 (f)dáta agus suíomh an trasloingsithe;
 (g)suíomh geografach na ngabhálacha de réir speicis agus, más iomchuí, de réir stoic, i gcomhréir le limistéir staidrimh ICCAT.
 Airteagal 56
 Dearbhú ICCAT ar thrasloingsiú
 1.Déanfaidh máistir nó úinéir an tsoithigh spiléir pheiligigh mhórscála dearbhú ICCAT ar thrasloingsiú a chomhlánú agus a chur chuig a Bhallstát brataí agus chuig an CPC cósta faoi cheann 15 lá ar a dhéanaí.
 2.Déanfaidh máistir an tsoithigh iompair glactha, faoi cheann 24 uair an chloig ó rinneadh an trasloingsiú, an dearbhú ICCAT ar thrasloingsiú a chomhlánú agus a chur chuig Rúnaíocht ICCAT, chuig CPC brataí an tsoithigh spiléir pheiligigh mhórscála agus chuig a Bhallstát brataí, mar aon leis an uimhir atá air i dtaifead ICCAT na soithí iompair.
 3.Déanfaidh máistir an tsoithigh iompair ghlactha, 48 uair an chloig sula dtugann sé éisc i dtír, an méid seo a chur ar aghaidh chuig údaráis inniúla an Bhallstáit, an áit ina bhfuil sé beartaithe éisc a thabhairt i dtír, an dearbhú ICCAT ar thrasloingsiú agus an uimhir atá air sin i dtaifead ICCAT na soithí iompair.
 4.Na speicis ICCAT uile agus aon speicis eile a ghabhtar i gcomhar leis na speicis sin agus a thugtar i dtír nó a allmhairítear i gcríoch CPC, speicis gan bheith próiseáilte nó a bhfuil próiseáladh ar bord déanta orthu, agus a thrasloingsíodh ar muir, ní mór dearbhú ICCAT ar thrasloingsiú a bheith in éineacht leo go dtí go ndéanfar an díol.
 Airteagal 57
 Clár Breathnóirí Réigiúnacha ICCAT maidir le trasloingsiú ar muir
 1.Déanfaidh gach Ballstát a áirithiú go mbeidh breathnóir ICCAT ar bord gach soitheach iompair i mbun trasloingsiú i gcomhréir le Clár Breathnóirí Réigiúnacha ICCAT maidir le trasloingsiú ar muir mar a leagtar síos in Iarscríbhinn VIII.
 2.Tabharfar de chúram don bhreathnóir ICCAT a fhíorú go ndéanfar an Chaibidil seo a chomhlíonadh, agus go háirithe a fhíorú an bhfuil na cainníochtaí a trasloingsíodh i gcomhréir leis an ngabháil a tuairiscíodh sa dearbhú ICCAT ar thrasloingsiú agus leis na gabhálacha a taifeadadh i ndialann loinge an tsoithigh.
 3.Beidh toirmeasc ar shoithigh tús a chur le trasloingsiú nó leanúint de i limistéar Choinbhinsiún ICCAT gan breathnóir réigiúnach ICCAT ar bord, ach amháin i gcás force majeure a ndéanfar a chur in iúl go hiomchuí do Rúnaíocht ICCAT.
 Airteagal 58
 Oibleagáidí tuairiscithe
 1.Ballstát brataí na soithí spiléir peiligeacha mórscála a bhfuil trasloingsiú déanta acu agus Ballstáit na soithí iompair a bhfuil trasloingsithe glactha acu le linn na bliana roimhe sin, cuirfidh siad tuarascáil faoi bhráid an Choimisiúin faoin 15 Lúnasa ar bhonn bliantúil ina mbeidh an fhaisnéis seo a leanas:
 (a)cainníochtaí ghabhálacha speicis ICCAT, de réir speicis agus, más féidir, de réir stoic, a trasloingsíodh le linn na bliana roimhe;
 (b)cainníochtaí speiceas eile a gabhadh i gcomhar le speicis ICCAT, más eol sin, a trasloingsíodh le linn na bliana roimhe;
 (c)liosta de na soithí spiléir peiligeacha mórscála a bhfuil trasloingsiú déanta acu le linn na bliana roimhe;
 (d)tuarascáil chuimsitheach ina ndéantar measúnú ar inneachar agus ar chonclúidí thuarascálacha na mbreathnóirí ar sannadh soithí iompair dóibh, soithí a bhfuil trasloingsiú faighte acu ó shoithí spiléir peiligeacha mórscála.
 2.Seolfaidh an Coimisiún an fhaisnéis a gheofar ar aghaidh de bhun mhír 1 chuig Rúnaíocht ICCAT faoin 15 Meán Fómhair gach bliain.
 Airteagal 59
 Comhsheasmhacht sonraí tuairiscithe
 Ballstát brataí an tsoithigh spiléir pheiligigh mhórscála atá ag gabháil do thrasloingsithe ar muir, déanfaidh sé an fhaisnéis arna fáil a athbhreithniú de bhun fhorálacha an Rialacháin seo chun an méid seo a leanas a mheas; an chomhsheasmhacht idir na gabhálacha tuairiscithe trasloingsithe, agus an méid a thugann gach soitheach i dtír, lena náirítear an méid a dhéantar i gcomhar leis an mBallstát ina dtugtar éisc i dtír más gá. Déanfar an fíorú sin ar dhóigh a áiritheoidh go mbeidh an oiread is lú den chur isteach nó den mhíchaoithiúlacht ann don soitheach agus go seachnófar aon díghrádú ar chaighdeán an éisc.
 Caibidil V
 Cláir Breathnóirí Eolaíochta
 Airteagal 60
 Cláir breathnóirí eolaíochta intíre a bhunú
 1.Bunóidh na Ballstáit cláir breathnóirí eolaíochta intíre chun an méid seo a leanas a áirithiú:
 (a)clúdach breathnóra de 5% ar a laghad ar an iarracht iascaireachta a bheith i ngach ceann de na hiascaigh spiléir pheiligeacha, peaslíonta saighne agus báid baoite;
 (b)maidir le soithí cairtfhostaithe, de mhaolú ar phointe (a), clúdach breathnóra de 10% ar a laghad ar an iarracht iascaireachta a bheith i ngach ceann de na hiascaigh spiléir pheiligeacha, peaslíonta saighne agus báid baoite;
 (c)maidir le hoibriú an chabhlaigh, go mbeidh clúdach ama agus spásúil ionadaíoch ann chun a áirithiú go ndéanfar sonraí leordhóthanach iomchuí a bhailiú, agus tréithe na gcabhlach agus na niascach á gcur san áireamh;
 (d)go mbaileofar sonraí faoi gach gné den oibríocht iascaireachta, lena náirítear an ghabháil, de réir mar a shonraítear in Airteagal 62(1).
 2.Déanfar an clúdach breathnóra dá dtagraítear i mír 1(a) agus i mír (b) a ríomh mar seo a leanas:
 (a)i líon cur nó turas i dtaca le hiascaigh peaslíonta saighne;
 (b)mar laethanta iascaireachta, líon cur nó turas i dtaca le hiascaigh spiléir pheiligeacha; nó
 (c)mar laethanta iascaireachta i dtaca le hiascaigh bád baoite.
 3.De mhaolú ar phointe (a) de mhír 1, maidir le soithí faoi bhun 15 mhéadar, i gcás ina bhfuil imní sábháilteachta neamhghnách ann a fhágann nach féidir breathnóir a imscaradh ar bord, féadfaidh an Ballstát cur chuige malartach le haghaidh faireachán eolaíoch a úsáid. Le cur chuige malartach den sórt sin áiritheofar clúdach a bheidh ar aon dul leis an gcur chuige a sonraíodh i mír 1(a) mar aon le bailiú comhchosúil sonraí. Cuirfidh na Ballstáit lena mbaineann mionsonraí an chur chuige faoi bhráid an Choimisiúin.
 4.Cuirfidh an Coimisiún mionsonraí an chur chuige faoi bhráid Buanchoiste um Thaighde agus um Staidreamh ICCAT le meastóireacht a dhéanamh orthu. Aon chuir chuige mhalartacha a chuirfear chun feidhme de bhun na forála seo, beidh siad faoi réir fhormheas Choimisiún ICCAT ag cruinniú bliantúil ICCAT sula gcuirfear chun feidhme iad.
 Airteagal 61
 Cáilíochtaí breathnóirí eolaíochta
 Áiritheoidh na Ballstáit go mbeidh an oiliúint is gá curtha ar bhreathnóirí agus go ndéanfar iad a fhormheas sula nimscarfar iad. Beidh na cáilíochta seo a leanas ag breathnóirí:
 (a)eolas agus taithí leordhóthanach le bheith in ann speicis a shainaithint agus faisnéis a bhailiú maidir le cumraíochtaí éagsúla de threalamh iascaireachta;
 (b)eolas sásúil faoi bhearta caomhnaithe agus bainistíochta ICCAT;
 (c)bheith in ann breathnú agus taifead cruinn a dhéanamh ar shonraí atá le bailiú faoin gclár;
 (d)bheith in ann samplaí bitheolaíocha a bhailiú;
 (e)gan a bheith ina bhall de chriú an tsoithigh iascaireachta ar a mbeifear ag breathnú; agus
 (f)gan a bheith ina fhostaí de chuideachta soithigh iascaireachta san iascach ar a mbeifear ag breathnú.
 Airteagal 62
 Cúraimí breathnóirí eolaíochta
 1.Go háirithe, cuirfidh na Ballstáit de cheangal ar bhreathnóirí:
 (a)faisnéis faoin ngníomhaíocht iascaireachta a thaifeadadh agus a thuairisciú, lena náireofar an méid seo a leanas ar a laghad:
 (i) sonraí maidir le spriocghabháil, foghabháil agus ábhar aischurtha (lena náirítear siorcanna, turtair mhara, mamaigh mhara agus éanlaith mhara), méid, comhdhéanamh, stádas aischurtha (i.e. coinnithe ar bord, caite thar bord agus iad marbh nó scaoilte saor ina mbeatha), agus samplaí bitheolaíocha le haghaidh staidéar saolréime (e.g. gónaid, otailití, dealga, lanna);
 (ii) faisnéis maidir le hoibríocht iascaireachta, lena náirítear limistéar na gabhála de réir domhanleithid agus domhanfhaid, faisnéis maidir le hiarracht iascaireachta (e.g. líon cur, líon duán, etc.), dáta gach oibríocht iascaireachta, lena náirítear, de réir mar is iomchuí, am tosaithe agus am stad na gníomhaíochta iascaireachta;
 (b)breathnú ar úsáid beart maolaithe foghabhálacha agus iad a thaifeadadh agus faisnéis ábhartha eile;
 (c)moltaí a sheoladh a mheasann siad is iomchuí chun feabhas a chur ar éifeachtúlacht na mbeart caomhnaithe agus ar fhaireachán eolaíoch.
 2.Áiritheoidh na Ballstáit go núsáidfear prótacail láidre maidir le bailiú sonraí, lena náiritear, más gá, úsáid grianghrafadóireachta nó ceamaraí.
 3.Déanfaidh máistrí na soithí rochtain iomchuí ar an soitheach agus ar a chuid oibríochtaí a áirithiú le go mbeidh an breathnóir in ann a chuid cúraimí a dhéanamh go héifeachtach.
 Airteagal 63
 Faisnéis arna bailiú a sheoladh
 Seolfaidh na Ballstáit an fhaisnéis a bailíodh faoina gclár breathnóra intíre chuig an gCoimisiún faoin 30 Meitheamh gach bliain. Seolfaidh an Coimisiún an fhaisnéis sin ar aghaidh chuig Rúnaíocht ICCAT faoin 31 Iúil gach bliain.
 Caibidil VI
 Soithí tríú tír a rialú i gcalafoirt na mBallstát
 Airteagal 64
 Oibleagáidí tuairiscithe maidir le calafoirt ainmnithe agus pointí teagmhála
 1.Na Ballstáit ar mian leo rochtain ar a gcuid calafort a thabhairt do shoithí tríú tír a bhfuil speicis ICCAT ar bord acu nó táirgí éisc de thionscnamh speiceas nár tugadh i dtír cheana ná nár trasloingsíodh cheana i gcalafort, déanfaidh siad an méid seo a leanas:
 (a)a gcuid calafort ar féidir le soithí tríú tír cead a iarraidh chun dul isteach iontu a ainmniú de bhun Airteagal 5 de Rialachán (CE) 1005/2008;
 (b)pointe teagmhála a ainmniú chun críocha réamhfhógra a fháil de bhun Airteagal 6 de Rialachán (CE) 1005/2008;
 (c)pointe teagmhála a ainmniú chun críocha tuarascálacha cigireachta de chuid na gcalafort a tharchur de bhun Airteagal 65.
 2.Déanfaidh na Ballstáit aon athruithe ar liosta na gcalafort ainmnithe agus na bpointí teagmhála a tharchur chuig an gCoimisiún 30 lá ar a laghad sula dtiocfaidh na hathruithe sin i bhfeidhm. Cuirfidh an Coimisiún an fhaisnéis sin in iúl do Rúnaíocht ICCAT 14 lá ar a laghad sula dtiocfaidh na hathruithe sin i bhfeidhm.
 Airteagal 65
 Oibleagáidí tuairiscithe maidir le cigireachtaí calafoirt
 1.Déanfaidh an Ballstát is cigire cóip de thuarascáil cigireachta an chalafoirt dá dtagraítear i nAirteagal 10(3) de Rialachán (CE) 1005/2008 a tharchur chuig an gCoimisiún 10 lá ar a dhéanaí tar éis an dáta ar tugadh an chigireacht i gcrích. Seolfaidh an Coimisiún an fhaisnéis sin ar aghaidh chuig Rúnaíocht ICCAT 14 lá ar a dhéanaí tar éis an dáta ar tugadh an chigireacht i gcrích.
 2.Más rud é nach féidir an tuarascáil a tharchur laistigh de 10 lá, tabharfaidh an Ballstát is cigire fógra don Choimisiún laistigh de thréimhse 10 lá faoi na cúiseanna leis an moill agus faoin uair a chuirfear an tuarascáil faoina bhráid.
 3.Más rud é go dtugann an fhaisnéis a bailíodh le linn na cigireachta cúis don oifigeach a chreidiúint go ndearna soitheach tríú tír sárú ar bhearta caomhnaithe agus bainistithe ICCAT, beidh feidhm ag Airteagal 11 de Rialachán (CE) Uimh. 1005/2008.
 Caibidil VII
 Forghníomhú
 Airteagal 66
 Sáruithe líomhnaithe arna dtuairisciú ag na Ballstáit
 1.Le cois na gceanglas a leagtar amach in Airteagal 48(4) de Rialachán (CE) Uimh. 1005/2008, déanfaidh na Ballstáit aon fhaisnéis dhoiciméadaithe a d'fhéadfadh a léiriú nár chomhlíon CPCanna bearta caomhnaithe agus bainistithe ICCAT a chur faoi bhráid an Choimisiúin 140 lá ar a laghad roimh chruinniú bliantúil ICCAT. Déanfaidh an Coimisiún an fhaisnéis sin a scrúdú agus, más iomchuí, í a sheoladh ar aghaidh chuid Rúnaíocht ICCAT 120 lá ar a laghad roimh chruinniú bliantúil ICCAT.
 2.Déanfaidh na Ballstáit liosta de na soithí gabhála a bhfuil fad iomlán 12 mhéadar iontu nó níos mó agus soithí próiseála éisc, tugaí agus soithí tarraingthe, soithí atá ag gabháil don trasloingsiú, agus soithí tacaíochta ar cuireadh líomhaintí ina leith go raibh siad i mbun gníomhaíochtaí IUU i limistéar Choinbhinsiún ICCAT le linn na bliana sin nó na bliana roimhe, a chur faoi bhráid an Choimisiúin mar aon le fianaise tacaíochta a bhaineann leis an toimhde go raibh gníomhaíocht IUU ar bun acu. Seolfar an liosta sin 140 lá ar a laghad roimh chruinniú bliantúil ICCAT. Scrúdóidh an Coimisiún an fhaisnéis sin agus, más amhlaidh go luaitear an fhaisnéis go soiléir ann, seolfaidh sé ar aghaidh í chuig Rúnaíocht ICCAT 120 lá ar a laghad roimh chruinniú bliantúil ICCAT chun críche dréachtliosta IUU de chuid ICCAT a bhunú.
 Airteagal 67
 Dréachtliosta IUU
 Déanfaidh na Ballstáit monatóireacht ghéar ar na soithí a áirítear i ndréachtliosta IUU de chuid ICCAT arna scaipeadh ag Rúnaí Feidhmiúcháin ICCAT, chun gníomhaíochtaí agus athruithe féideartha ainmneacha, brataí nó úinéara cláraithe na soithí sin a chinneadh.
 Airteagal 68
 Neamhchomhlíontachtaí líomhnaithe arna dtuairisciú ag Rúnaí Feidhmiúcháin ICCAT
 1.Má fhaigheann an Coimisiún aon fhaisnéis ó Rúnaí Feidhmiúcháin ICCAT lena léirítear amhras maidir le neamhchomhlíontacht ag Ballstát, déanfaidh an Coimisiún an fhaisnéis sin a thraschur chuig an mBallstát lena mbaineann gan mhoill.
 2.Cuirfidh an Ballstát lena mbaineann torthaí aon imscrúduithe arna ndéanamh ar fáil don Choimisiún maidir le líomhaintí na neamhchomhlíontachta agus aon ghníomhaíocht a glacadh chun dul i ngleic le saincheisteanna maidir le neamhchomhlíontacht tráth nach déanaí ná 45 lá roimh chruinniú bliantúil ICCAT. Seolfaidh an Coimisiún an fhaisnéis sin chuig Rúnaí Feidhmiúcháin ICCAT 30 lá ar a laghad roimh chruinniú bliantúil ICCAT.
 Airteagal 69
 Sáruithe líomhnaithe arna dtuairisciú ag CPC
 1.Ainmneoidh na Ballstáit pointe teagmhála chun críche tuarascálacha cigireachta calafort a fháil ó CPCanna.
 2.Déanfaidh na Ballstáit aon athruithe ar an bpointe teagmhála dá dtagraítear i mír 1 a thraschur 30 lá ar a laghad sula dtiocfaidh na hathruithe sin i bhfeidhm. Cuirfidh an Coimisiún an fhaisnéis sin in iúl do Rúnaíocht ICCAT 14 lá ar a laghad sula dtiocfaidh na hathruithe sin i bhfeidhm.
 3.Más rud é go bhfaigheann an pointe teagmhála, arna ainmniú ag Ballstát, tuarascáil cigireachta calafoirt ó CPC ina dtugtar fianaise go ndearna soitheach iascaireachta a raibh bratach an Bhallstáit sin ar foluain aige sárú ar bhearta caomhnaithe agus bainistithe ICCAT, déanfaidh an Ballstát sin an sárú a imscrúdú go pras agus tabharfaidh sé fógra don Choimisiún laistigh de 160 lá tar éis dó an tuarascáil sin a fháil faoi stádas an imscrúdaithe agus faoi aon ghníomhaíocht fhorghníomhaithe a d'fhéadfadh a bheith glactha.
 4.I gcás nach féidir leis an mBallstát an spriocdháta dá dtagraítear i mír 1 a chomhall, tabharfaidh sé fógra don Choimisiún faoi na cúiseanna leis an moill agus faoin uair a chuirfear an tuarascáil stádais faoina bhráid.
 5.Seolfaidh an Coimisiún an fhaisnéis sin ar aghaidh chuig Rúnaíocht ICCAT laistigh de 180 lá ón am a fuair sé an tuarascáil imscrúdaithe agus, sa tuarascáil bhliantúil dá dtagraítear in Airteagal 70, áiritheofar an fhaisnéis maidir le stádas an imscrúdaithe agus aon ghníomhaíochtaí forghníomhaithe arna ndéanamh ag an mBallstát brataí.
 TEIDEAL IV
 FORÁLACHA CRÍOCHNAITHEACHA
 Airteagal 70
 Tuarascáil bhliantúil
 1.Cuirfidh na Ballstáit tuarascáil bhliantúil faoi bhráid an Choimisiúin faoin 30 Meitheamh gach bliain le haghaidh na bliana féilire roimhe sin, agus inti beidh faisnéis maidir le hiascaigh, taighde, staidreamh, bainistíocht, gníomhaíochtaí cigireachta agus aon fhaisnéis bhreise de réir mar is iomchuí.
 2.Áiritheofar sa tuarascáil bhliantúil faisnéis maidir leis na céimeanna a glacadh chun foghabhálacha a mhaolú agus ábhar aischurtha a laghdú, agus maidir le haon taighde ábhartha sa réimse sin.
 3.Déanfaidh an Coimisiún an fhaisnéis a fhaightear a thiomsú agus a sheoladh ar aghaidh chuig ICCAT gan mhoill.
 4.Féadfaidh an Coimisiún gníomhartha cur chun feidhme a ghlacadh i ndáil le ceanglais mhionsonraithe maidir le formáid na tuarascála bliantúla dá dtagraítear san Airteagal seo. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 74(2).
 Airteagal 71
 Rúndacht
 Na sonraí a bhailítear agus a mhalartaítear laistigh de chreat an Rialacháin seo, caithfear leo i gcomhréir leis na rialacha is infheidhme maidir le rúndacht de bhun Airteagal 112 agus Airteagal 113 de Rialachán (CE) Uimh. 1224/2009.
 Airteagal 72
 An nós imeachta le haghaidh leasuithe
 D'fhonn leasuithe ar mholtaí ICCAT atá ann faoi láthair a chur chun feidhme i ndlí an Aontais, tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 73 lena leasaítear an méid seo a leanas:
 (a) Iarscríbhinní II go VIII a ghabhann leis an Rialachán seo;
 (b)na teorainneacha ama a leagtar síos in Airteagal 7(1), 8, 9(1),10(2), 14(1) agus (3), 18, 20(2), (3), agus (4), 22(2), 23(1) agus (2), 26(1) agus (3), 40(1), 42(1), 43(3), 46(2), 47(1) agus (2), 49(1) agus (2), 55(3), 56(1), (2) agus (3), 58(1) agus (2), 63, 64(2), 65(1) agus (2), 66(1) agus (2), 68(2), 69(2), (3) agus (5) agus 70(1);
 (c)an limistéar a leagtar síos in Airteagal 14(1)(b);
 (d)na híosmhéideanna a leagtar síos ina Airteagal 19(1) agus (2), Airteagal 24(2), agus in Airteagal 29(2) agus (3);
 (e)na lamháltais a leagtar síos ina Airteagail 19(2) agus (3), Airteagal 21 agus Airteagal 24(3);
 (f)na sonraíochtaí teicniúla maidir le duáin agus spiléir a leagtar síos in Airteagal 25 agus in Airteagal 38(5)(b);
 (g)an clúdach eolaíochta a leagtar síos in Airteagal 29(1), agus in Airteagal 60(1)(a) agus (b);
 (h)an cineál faisnéise agus sonraí a leagtar síos in Airteagail 11(1), (2) agus (3), 12, 20(2), 26(1), 42(1), 49(1) agus (2), 53(4), 54(4), 55(3) agus 58(1);
 (i)an líon uasta baoithe uirlise a leagtar síos in Airteagal 9(4).
 Airteagal 73
 An tarmligean a fheidhmiú
 1.Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.
 2.Déanfar na cumhachtaí na gníomhartha tarmligthe dá dtagraítear in Airteagal 72 a ghlacadh a thabhairt don Choimisiún ar feadh tréimhse neamhchinntithe ama ó dháta theacht i bhfeidhm an Rialacháin seo.
 3.Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 72 a chúlghairm tráth ar bith. Déanfaidh cinneadh cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta níos déanaí a shonrófar sa chinneadh. Ní dhéanfaidh sé difear do bhailíocht aon ghníomh tarmligthe atá i bhfeidhm cheana.
 4.A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna.
 5.Ní thiocfaidh gníomh tarmligthe a ghlactar de bhun Airteagal 72 i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Cuirfear dhá mhí leis an tréimhse sin ar thionscnamh Pharlaimint na hEorpa nó na Comhairle.
 Airteagal 74
 Cur chun feidhme
 1.Beidh an Coiste um Iascach agus Dobharshaothrú a bunaíodh le hAirteagal 47 de Rialachán (CE) Uimh. 1380/2013 de chúnamh ag an gCoimisiún. Beidh an coiste sin ina choiste de réir bhrí Rialachán (AE) Uimh. 182/2011.
 2.I gcás ina ndéantar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
 Airteagal 75
 Leasuithe ar Rialachán (CE) Uimh. 1936/2001
 I Rialachán (CE) Uimh. 1936/2001, scriostar Airteagail 4, 5, 6, 6(a), 7, 8a, 8b, 8c, 9, 9a, 10, 11, 12, 13, 14, 15, 16, 17, 18 agus 19.
 Airteagal 76
 Leasuithe ar Rialachán (CE) Uimh. 1984/2003
 Leasaítear Rialachán (CE) Uimh. 1984/2003 mar a leanas:
 (a)In Airteagal 3, cuirtear an mhír (g) agus an mhír (h) seo a leanas leis:
 "(g) ciallaíonn 'soithí iascaireachta mórscála' soithí iascaireachta a bhfuil fad 20 méadar iontu san iomlán nó níos mó;
 (h) ciallaíonn 'soithí spiléir peiligeacha mórscála' soithí spiléir peiligeacha a bhfuil fad 24 mhéadar iontu san iomlán nó níos mó;"
 (b)Cuirtear an pointe seo a leanas (c) le hAirteagal 4(2):
 "(c) más rud é gur soitheach iascaireachta mórscála a rinne an iascaireacht, ní ghlacfar leis sin ach i gcás ina bhfuil an soitheach sin cláraithe ar thaifead ICCAT na soithí".
 (c) Cuirtear an pointe seo a leanas (c) le hAirteagal 5(2):
 "(c) más rud é gur soitheach iascaireachta mórscála a rinne an iascaireacht, ní bhailíochtófar sin ach i gcás ina bhfuil an soitheach sin cláraithe ar thaifead ICCAT na soithí".
 (d)Cuirtear an Roinn 4 seo a leanas i gCaibidil 2:
 "Roinn 4
 Ceanglais ar na Ballstáit maidir le táirgí trasloingsithe i limistéar Choinbhinsiún ICCAT
 Airteagal 7a
 Doiciméid agus tuairisciú staidrimh
 3.Nuair a dhéantar doiciméid staidrimh a bhailíochtú, áiritheoidh Ballstát brataí na soithí spiléir peiligeacha mórscála go mbeidh trasloingsithe i gcomhréir le méid na gabhála arna thuairisciú ag gach soitheach den sórt sin.
 4.Ballstát brataí na soithí spiléir peiligeacha mórscála, déanfaidh sé doiciméid staidrimh a bhailíochtú maidir leis na héisc a trasloingsíodh, tar éis dó a dheimhniú go ndearnadh an trasloingsiú i gcomhréir le hAirteagail 50 go 57 de [Rialachán ICCAT maidir le trasuí]. Bunófar an deimhniú ar an bhfaisnéis a gheofar tríd an gClár Breathnóra ICCAT um thrasloingsiú ar muir.
 5.Na speicis arna gcumhdú ag na cláir doiciméad staidrimh agus arna ngabháil ag soithí spiléir peiligeacha mórscála i limistéar Choinbhinsiún ICCAT, éileoidh na Ballstáit go mbeidh doiciméid staidrimh bailíochtaithe i ndáil leis na soithí ar liosta ICCAT de na soithí spiléir peiligeacha mórscála atá údaraithe trasloingsiú a dhéanamh ar muir, mar aon le cóip den dearbhú trasloingsithe ICCAT, beidh na doiciméid sin ag gabháil leis na speicis sin, nuair a allmhairítear isteach iad ina limistéar nó ina gcríoch."
 Airteagal 77
 Leasuithe ar Rialachán (CE) Uimh. 520/2007
 I Rialachán (CE) Uimh. 520/2007, déantar Airteagal 4(1), Teideal II agus Iarscríbhinní II, III agus IV a scriosadh.
 Airteagal 78
 Teacht i bhfeidhm
 Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa
 Thar ceann na Comhairle
 An tUachtarán
 An tUachtarán
 (1)
 Rinneadh trí leasú ar an Rialachán: in 2004, 2008 agus 2009 le Rialachán (CE) Uimh. 869/2004 ón gComhairle an 26 Aibreán 2004, Rialachán (CE) Uimh. 1005/2008 ón gComhairle an 29 Meán Fómhair 2008 agus Rialachán (CE) Uimh. 302/2009 ón gComhairle an 6 Aibreán 2009 chun toradh chruinnithe bliantúla ICCAT idir 2001 agus 2008 a chur san áireamh.
 (2)
 Leasaíodh an Rialachán go deireanach le Rialachán (AE) Uimh. 500/2012 ó Pharlaimint na hEorpa agus ón gComhairle d'fhonn Moladh 10-04 ICCAT a thrasuí. Is ar tí a bheith glactha atá an togra don tríú leasú ar Rialachán (CE) Uimh. 302/2009 arb é is aidhm dó na bearta is déanaí arna nglacadh ag ICCAT in 2012 agus 2013 a thrasuí, ina measc na bearta a bhaineann leis na séasúir iascaireachta mar shampla.
 (3)
 IO C , , lch. .
 (4)
 Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 ón gComhairle agus Rialachán (CE) Uimh. 1224/2009 ón gComhairle agus lena naisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle (IO L 354, 28.12.2013, lch. 22).
 (5)
 Cinneadh 98/392/CE ón gComhairle an 23 Márta 1998 maidir leis an gComhphobal Eorpach do thabhairt i gcrích Choinbhinsiún na Náisiún Aontaithe maidir le Dlí na Farraige an 10 Nollaig 1982 agus an Chomhaontaithe an 28 Iúil 1994 maidir le cur chun feidhme Chuid XI de (IO L 179, 23.6.1998, lch. 1).
 (6)
 Cinneadh 86/238/CCE ón gComhairle an 9 Meitheamh 1986 maidir le haontachas an Chomhphobail don Choinbhinsiún Idirnáisiúnta um Thuinníní Atlantacha a Chaomhnú, arna leasú leis an bPrótacal atá i gceangal le hIonstraim Chríochnaitheach Chomhdháil Lánchumhachtaigh na Stáit is Páirtithe don Choinbhinsiún arna shíneadh i bPáras an 10 Iúil 1984 (IO L 162, 18.6.1986, lch. 33).
 (7)
 Rialachán (CE) Uimh. 1936/2001 ón gComhairle an 27 Meán Fómhair 2001 lena leagtar síos na bearta is infheidhme maidir le stoic áirithe d'éisc mhór-imirceacha a iascach (IO L 263, 23.10.2001, lch 1).
 (8)
 Rialachán (CE) Uimh. 520/2007 ón gComhairle an 7 Bealtaine 2007 lena leagtar síos bearta teicniúla chun stoic áirithe de speicis mhór-imirceacha a chaomhnú agus lena naisghairtear Rialachán (CE) Uimh. 973/2001 (IO L 123, 12.5.2007, lch 3).
 (9)
 Rialachán (CE) Uimh. 302/2009 ón gComhairle an 6 Aibreán 2009 maidir le plean téarnaimh ilbhliantúil don tuinnín gorm san Atlantach Thoir agus sa Mheánmhuir, lena leasaítear Rialachán (CE) Uimh. 43/2009 agus lena naisghairtear Rialachán (CE) Uimh. 1559/2007 (IO L 96, 15.4.2009, lch. 1).
 (10)
 Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch.13).
 (11)
 Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe Comhphobail d'fhonn comhlíonadh rialacha an Chomhbheartais Iascaigh a áirithiú, lena leasaítear Rialacháin (CE) Uimh. 847/96, (CE) Uimh. 2371/2002, (CE) Uimh. 811/2004, (CE) Uimh. 768/2005, (CE) Uimh. 2115/2005, (CE) Uimh. 2166/2005, (CE) Uimh. 388/2006, (CE) Uimh. 509/2007, (CE) Uimh. 676/2007, (CE) Uimh. 1098/2007, (CE) Uimh. 1300/2008, (CE) Uimh. 1342/2008 agus lena naisghairtear Rialacháin (CEE) Uimh. 2847/93, (CE) Uimh. 1627/94 agus (CE) Uimh. 1966/2006 (IO L 343, 22.12.2009, lch. 1).
 (12)
 Rialachán Cur Chun Feidhme (AE) Uimh. 404/2011 ón gCoimisiún an 8 Aibreán 2011 lena leagtar síos rialacha mionsonraithe maidir le cur chun feidhme Rialachán Uimh. 1224/2009 ón gComhairle lena mbunaítear córas rialaithe Comhphobail chun comhlíonadh rialacha an Chomhbheartais Iascaigh a áirithiú. (IO L 112, 30.4.2011, lch. 1).
 (13)
 Rialachán (CE) Uimh. 1005/2008 ón gComhairle an 29 Meán Fómhair 2008 lena mbunaítear córas Comhphobail chun iascaireacht neamhdhleathach, neamhthuairiscithe agus neamhrialáilte a chosc, a dhíspreagadh agus a dhíothú, lena leasaítear Rialachán (CEE) Uimh. 2847/93, Rialachán (CE) Uimh. 1936/2001 agus Rialachán (CE) Uimh. 601/2004, agus lena naisghairtear Rialachán (CE) Uimh. 1093/94 agus Rialachán (CE) Uimh. 1447/1999 (IO L 286, 29.10.2008, lch. 1).
 (14)
 Rialachán Tarmligthe (AE) 2015/98 ón gCoimisiún an 18 Samhain 2014 maidir le cur i bhfeidhm oibleagáidí idirnáisiúnta an Aontais, dá dtagraítear in Airteagal 15(2) de Rialachán (AE) Uimh. 1380/2013 ó Pharlaimint na hEorpa agus ón gComhairle, faoin gCoinbhinsiún Idirnáisiúnta um Chaomhnú Tuinníní Atlantacha agus faoin gCoinbhinsiún um Chomhar Iltaobhach sa Todhchaí in Iascaigh an Atlantaigh Thiar Thuaidh (IO L 16/23, 23.01.2015, lch. 23).
 (15)
 Rialachán (CE) Uimh. 1984/2003 an 8 Aibreán 2003 lena dtugtar isteach córas le haghaidh faireachán staidrimh a dhéanamh ar thrádáil i dtuinnín gorm, i gcolgán agus i dtuinnín mórshúileach laistigh den Aontas (IO L 295, 13.11.2003, lch 1).
 (16)
 Rialachán (CE) Uimh. 1967/2006 ón gComhairle an 21 Nollaig 2006 maidir le bearta bainistithe i leith saothrú inbhuanaithe acmhainní iascaigh sa Mheánmhuir, lena leasaítear Rialachán (CEE) Uimh. 2847/93 agus lena naisghairtear Rialachán (CE) Uimh. 1626/94 (IO L 409, 30.12.2006, lch. 11).
 (17)
 Rialachán (CE) Uimh. 26/2004 ón gCoimisiún an 30 Nollaig 2003 maidir le clár cabhlaigh iascaireachta an Chomhphobail (IO L 5, 9.1.2004, lch. 25).
 (18)
 ISBN 978-92-5-106226-5 (
 http://www.fao.org/docrep/012/i0725e/i0725e.pdf
 ).
 (19)
 Rialachán (CE) Uimh. 199/2008 ón gComhairle an 25 Feabhra 2008 lena mbunaítear creat Comhphobail maidir le bailiú, bainistiú agus úsáid sonraí in earnáil an iascaigh agus maidir le tacaíocht a thabhairt do chomhairle eolaíochta maidir leis an gComhbheartas Iascaigh (IO L 60, 5.3.2008, lch. 1).
 (20)
 Cinneadh 2010/93/EU ón gCoimisiún an 18 Nollaig 2009 lena nglactar clár ilbhliantúil Comhphobail maidir le bailiú, bainistiú agus úsáid sonraí in earnáil an iascaigh don tréimhse 2011-2013 (IO L 41, 16.2.2010, lch. 8).
 ---documentbreak---
 AN COIMISIÚN EORPACH
 An Bhruiséil,17.6.2016
 COM(2016) 401 final
 IARSCRÍBHINNÍ
 Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leagtar síos beartais bainistíochta, caomhnaithe agus rialaithe is infheidhme i limistéar an Choinbhinsiúin Idirnáisiúnta um Chaomhnú Thuinníní an Atlantaigh (ICCAT) agus lena leasaítear Rialacháin (CE) Uimh. 1936/2001, (CE) Uimh 1984/2003 agus (CE) Uimh 520/2007 ón gComhairle
 Iarscríbhinn I
 Speicis ICCAT
 Fine
 An t-ainm Laidine
 Ainm Béarla
 Scombridae
 Acanthocybium solandri
 Wahoo
 Allothunnus fallai
 Tuinnín caol
 Auxis rochei
 Tuinnín piléir
 Auxis thazard
 Tuinnín frigéid
 Euthynnus alletteratus
 Tuinnín bán
 Gasterochisma melampus
 Rí-iasc féileacáin
 Katsuwonus pelamis
 Boiníotó aigéanach
 Orcynopsis unicolor
 Boiníotó aondathach
 Sarda sarda
 Boiníotó Atlantach
 Scomberomorus brasiliensis
 Ronnach buí Brasaíleach
 Scomberomorus cavalla
 Rí-ronnach
 Scomberomorus maculatus
 Ronnach buí Atlantach
 Scomberomorus regalis
 Ronnach ríúil
 Scomberomorus tritor
 Ronnach buí Iar-Afracach
 Thunnus alalunga
 Tuinnín colgach
 Thunnus albacares
 Tuinnín buí
 Thunnus atlanticus
 Tuinnín dubheite
 Thunnus maccoyii
 Tuinnín gorm deisceartach
 Thunnus obesus
 Tuinnín mórshúileach
 Thunnus thynnus
 Tuinnín gorm Atlantach
 Istiophoridae
 Istiophorus albicans
 Colgán na ndealg Atlantach
 Makaira indica
 Mairlín dubh
 Makaira nigricans
 Mairlín gorm Atlantach
 Tetrapturus albidus
 Mairlín geal Atlantach
 Tetrapturus belone
 Mairlín Meánmhuirí
 Tetrapturus georgii
 Mairlín cruinnghainneach
 Tetrapturus pfluegeri
 Mairlín gobfhada
 Xiphiidae
 Xiphias gladius
 Colgán
 Alopiidae
 Alopias superciliosus
 Sionnach mara mórshúileach
 Carcharhinidae
 Carcharhinus falciformis
 Síodsiorc
 Carcharhinus longimanus
 Siorc bán aigéanach
 Prionace glauca
 Siorc gorm
 Lamnidae
 Isurus oxyrinchus
 Siorc mácó biorshrónach
 Lamna nasus
 Craosaire
 Sphyrnidae
 Sphyrna spp.
 Siorcanna ceann casúir
 Coryphaenidae
 Coryphaena hippurus
 Doráid
 Iarscríbhinn II
 Treoirlínte maidir le pleananna bainistíochta FADanna a ullmhú
 Ní mór na nithe seo a leanas a bheith mar chuid den Phlean Bainistíochta FADanna maidir le peaslíon saighne CPC agus cabhlaigh bád baoite:
 1.
 Tuairisc
 (a)
 Cineálacha FADanna: AFAD = ar ancaire; DFAD = a imíonn le sruth
 (b)
 Cineálacha rabhcháin/baoi
 (c)
 An líon uasta FADanna a dhéanfar a imscaradh in aghaidh an pheaslín saighne agus in aghaidh an chineáil FAD
 (d)
 An fad íosta idir AFADanna
 (e)
 Beartas um fhoghabhálacha a laghdú agus a úsáid
 (f)
 Idirghníomhaíocht le cineálacha eile trealaimh a chur san áireamh
 (g)
 Ráiteas nó beartas maidir le "húinéireacht FADanna"
 2.
 Socruithe institiúideacha
 (a)
 Freagrachtaí institiúideacha maidir leis an bplean bainistíochta FADanna
 (b)
 Próisis iarratais maidir le formheas a iarraidh ar imscaradh FADanna
 (c)
 Oibleagáidí úinéirí agus máistrí soithí maidir le himscaradh agus úsáid FADanna
 (d)
 Beartas maidir le hathsholáthar FADanna
 (e)
 Oibleagáidí breise tuairiscithe thar an Rialachán seo
 (f)
 Beartas maidir le réiteach coinbhleachtaí i dtaca le FADanna
 (g)
 Mionsonraí maidir le limistéir nó tréimhsí atá iata, mar shampla uiscí teorann, lánaí loingseoireachta , gaireacht d'iascaigh thraidisiúnta, etc.
 3.
 Sonraíochtaí agus ceanglais maidir le tógáil FADanna
 (a)
 Tréithe dearaidh FADanna (tuairisc)
 (b)
 Ceanglais soilsiúcháin
 (c)
 Frithchaiteoirí radair
 (d)
 Fad infheicthe
 (e)
 Marcanna agus aitheantóir FADanna
 (f)
 Marcanna agus aitheantóir baoithe raidió (ceanglas i dtaca le sraithuimhreacha)
 (g)
 Marcanna agus aitheantóir baoithe sondálaí fuaime (ceanglas i dtaca le sraithuimhreacha)
 (h)
 Trasghlacadóirí satailíte
 (i)
 Taighde a dhéantar ar FADanna in-bhithmhillte
 (j)
 Cailliúint nó tréigean FADanna a chosc
 (k)
 Aisghabháil FADanna a bhainistiú
 4.
 Tréimhse infheidhme an phlean bainistíochta FADanna
 5.
 Modhanna faireacháin agus athbhreithnithe maidir le cur chun feidhme an phlean bainistíochta FADanna
 Iarscríbhinn III
 Liosta de FADanna imscartha ar bhonn ráithiúil
 Aitheantóir FAD
 Cineálacha FADanna agus trealaimh leictreonaigh
 Tréithe dearaidh FADanna
 Breathnóireacht
 Marcáil FAD
 Rabhchán atá gaolmhar
 Aitheantas
 Cineál FAD
 Cineál an rabhcháin atá gaolmhar agus/nó gléasanna leictreonacha
 Páirt den FAD a bhíonn ar snámh
 Struchtúr den FAD a bhíonn ar crochadh faoi uisce
 Toisí
 Ábhair
 Toisí
 Ábhair
 1.
 1.
 2.
 3.
 4.
 5.
 4.
 6.
 7.
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 ...
 (1) Má tá an mharcáil FAD agus na sonraí aitheantais ón rabhchán atá gaolmhar leis in easnamh nó doléite, luaigh é sin agus soláthair an fhaisnéis ar fad atá ar fáil, eolas a bheadh ina chabhair chun úinéir an FAD a aithint.
 (2) FAD ar ancaire, FAD nadúrtha a imíonn le sruth nó FAD saorga a imíonn le sruth.
 (3) Mar shampla, GPS, sondálaí agus ar uile. Mura bhfuil gléas leictreonach bainteach leis an FAD, déan nóta de go bhfuil an trealamh in easnamh.
 (4) Mar shampla, leithead, fad, airde, doimhneacht, mogallmhéideanna agus ar uile.
 (5) Luaigh cén tábhar atá sa struchtúr agus sa chumhdach agus an bhfuil an tábhar in-bhithmhillte.
 (6) Mar shampla, líonta, rópaí, duilleoga pailme agus ar uile... agus luaigh freisin gnéithe fostúcháin agus/nó in-bhithmhillte an ábhair.
 (7) Déanfar na sonraíochtaí soilsiúcháin, na frithchaiteoirí radair agus na faid infheicthe a thuairisciú sa roinn seo.
 Iarscríbhinn IV
 Na ceanglais maidir le Clár Breathnóirí i dtaca le soithí atá ag iascaireacht le haghaidh tuinníní trópaiceacha sna limistéir gheografacha le linn an iamh ama/limistéir
 1. Beidh na cáilíochtaí seo a leanas ag na breathnóirí ionas go mbeidh siad in ann a ndualgais a chur i gcrích:
 – taithí leordhóthanach le go mbeidh siad in ann speicis agus trealamh iascaireachta a shainaithint;
 – eolas sásúil ar bhearta caomhnaithe agus bainistithe ICCAT a mheasúnaítear trí bhíthin deimhnithe arna sholáthar ag an mBallstát ar bhonn threoirlínte traenála ICCAT;
 – cumas maidir le breathnóireacht agus taifead beacht a dhéanamh;
 – eolas sásúil ar theanga stát brataí an tsoithigh ar a bhfuil sé i mbun breathnóireachta.
 2. Ní bheidh na breathnóirí ina mbaill de chriú an tsoithigh iascaireachta a bhfuil breathnóireacht á déanamh air agus:
 (a) ní mór dóibh a bheith ina náisiúnach de cheann amháin de na tíortha CPC;
 (b) ní mór dóibh a bheith in ann na dualgais atá leagtha amach i bpointe 3 a dhéanamh;
 (c) ní mór gan aon leas airgeadais ná tairbhiúil reatha a bheith acu in iascach an tuinnín ghoirm.
 Tascanna breathnóra
 3. Seo a leanas go háirithe na dualgais a bheidh le déanamh ag an mbreathnóir:
 (a) déanfaidh sé faireachán ar a mhéad a chomhlíonann na soithí iascaireachta na bearta ábhartha caomhnaithe agus bainistithe arna nglacadh ag Coimisiún ICCAT.
 Déanfaidh na breathnóirí na bearta sonracha seo:
 (i) taifeadadh agus tuairisciú ar na gníomhaíochtaí iascaireachta a dhéantar;
 (ii) breathnóireacht agus meastachán ar ghabhálacha agus fíoróidh siad iontrálacha a dhéantar sa logleabhar;
 (iii) soithí a aimsiú a d'fhéadfadh a bheith i mbun iascaireachta in aghaidh bhearta caomhnaithe agus bainistithe ICCAT agus taifead a choinneáil ar na soithí sin;
 (iv) suíomh an tsoithigh agus é i mbun gníomhaíocht gabhála a fhíorú;
 (v) obair eolaíochta amhail sonraí maidir le Tasc II a bhailiú, ar éileamh ó ICCAT, ar bhonn na dtreoracha ó SCRS.
 (b) agus aird chuí á tabhairt acu ar a sábháilteacht féin, déanfaidh siad tuairisciú gan mhoill ar aon ghníomhaíocht iascaireachta atá bainteach le FADanna a dhéanann soitheach sa limistéar agus le linn na tréimhse dá dtagraítear in Airteagal 11.
 (c) cuirfidh siad tuarascálacha ginearálta i dtoll a chéile ina dtiomsófar an fhaisnéis arna bailiú i gcomhréir leis an mír seo agus deis a thabhairt don mháistir aon fhaisnéis iomchuí a chur sna tuarascálacha sin.
 4. Déileálfaidh na breathnóirí leis an bhfaisnéis go léir maidir le hoibríochtaí iascaireachta agus trasloingsithe na soithí iascaireachta mar fhaisnéis rúnda agus glacfaidh siad leis an gceanglas seo i scríbhinn mar choinníoll lena gceapachán mar bhreathnóirí.
 5. Comhlíonfaidh na breathnóirí ceanglais arna mbunú i ndlíthe agus rialacháin an Bhallstáit brataí a bhfuil dlínse aige ar an soitheach a bhfuil an breathnóir sannta dó.
 6. Urramóidh na breathnóirí an grádlathas agus na rialacha iompraíochta ginearálta atá i bhfeidhm maidir le pearsanra uile an tsoithigh, mar aon leis na hoibleagáidí atá leagtha amach i bpointe 7, ar choinníoll nach gcuireann na rialacha sin isteach ar dhualgais an bhreathnóra faoin gclár seo.
 Oibleagáidí na mBallstát brataí
 7. I measc na bhfreagrachtaí maidir le breathnóirí na mBallstát brataí de na soithí iascaireachta agus a máistrí, tugtar suntas go háirithe do na cinn seo a leanas:
 (a) beidh cead rochtana ag na breathnóirí ar phearsanra an tsoithigh agus ar an bhfearas agus an trealamh;
 (b) tabharfar cead rochtana do bhreathnóirí, arna iarraidh sin dóibh, ar an trealamh seo a leanas, má tá sé ar bord na soithí dá bhfuil siad sannta, d'fhonn comhlíonadh a ndualgais mar a leagtar amach i bpointe 3 a éascú:
 (i) trealamh loingseoireachta satailíte;
 (ii) scáileáin féachana taispeána radair nuair a bhítear á núsáid;
 (iii) modhanna leictreonacha cumarsáide;
 (c) cuirfear cóiríocht ar fáil do na breathnóirí, lena náirítear lóistín, bia agus áiseanna sláintíochta leordhóthanacha, atá ar chomhchaighdeán lena bhfuil ar fáil d'oifigigh;
 (d) cuirfear spás leordhóthanach ar an droichead nó sa teach píolóta ar fáil do na breathnóirí le haghaidh obair chléireachais, chomh maith le spás ar an deic atá leordhóthanach chun dualgais bhreathnóireachta a chomhlíonadh; agus
 (e) áiritheoidh an Ballstát brataí nach gcuirfidh máistrí, criúnna, ná úinéirí soithí bac ná imeagla ar bhreathnóir agus é i mbun a dhualgas, agus nach gcuirfear isteach air nó nach nimreofar tionchar air, agus nach dtabharfar breab dó nó nach ndéanfar iarracht breab a thabhairt dó.
 Iarscríbhinn V
 Íoschaighdeáin theicniúla maidir le bearta maolaithe
 Beart
 Maolaithe
 Tuairisc
 Sonraíochtaí
 Doruithe a chur le linn na hoíche gan de shoilsiú deice ach a laghad is gá
 Gan doruithe a chur idir camhaoir agus coineascar muirí. Gan ach a laghad is gá de shoilsiú deice a bheith ann
 Déantar camhaoir mhuirí agus coineascar muirí a shainmhíniú faoi mar a leagtar amach iad i dtáblaí an Almanaig Loingseoireachta maidir leis an domhanleithead, am áitiúil agus dáta ábhartha. Níor cheart go sáródh an soilsiú íosta deice na híoschaighdeáin sábháilteachta agus loingseoireachta.
 Línte scanraithe éan
 Déanfar línte scanraithe éan a imscaradh nuair atá trealamh spiléir in úsáid chun an ruaig a chur ar éin ó theacht i ngiorracht don snúda.
 I gcás soithí atá níos faide ná nó cothrom le 35m:
 – is ceart ar a laghad líne amháin scanraithe éan a imscaradh. Moltar do na soithí an dara cuaille agus an dara líne scanraithe éan a úsáid, más indéanta, tráth a bhíonn cuid mhór éan ann nó cuid mhór gníomhaíochta éan ann; is ceart an dá líne scanraithe éan a imscaradh an tráth céanna, ceann ar gach taobh den dorú atá á chur;
 – caithfidh fairsinge aeir na línte scanraithe éan a bheith níos faide ná nó cothrom le 100m.
 – is ceart úsáid a bhaint as sraoilleáin fhada atá sách fada le go sínfeadh siad chomh fada le barr na farraige agus í ina calm;
 – ní mór gan na sraoilleáin fhada a bheith níos faide ná 5m óna chéile.
 I gcás soithí atá níos giorra na 35m:
 – is ceart ar a laghad líne amháin scanraithe éan a imscaradh.
 – caithfidh fairsinge aeir na línte scanraithe éan a bheith níos faide ná nó cothrom le 75m;
 – is gá sraoilleáin atá fada agus/nó gearr (ach níos faide ná 1m ar fad) a úsáid agus iad a bheith ceangailte den líne mar seo a leanas:
 Sraoilleáin ghearra: gan de bhearna níos faide ná 2m a bheith eatarthu.
 Sraoilleáin fhada: gan de bhearna níos faide ná 5m a bheith eatarthu den chéad 55m de líne scanraithe éan.
 Gheofar treoirlínte breise maidir le dearadh agus imscaradh línte scanraithe éan sna Treoirlínte Forlíontacha maidir le Dearadh agus Imscaradh línte scanraithe éan anseo thíos.
 Meáchan ar na línte
 Meáchain líne a chur ar an snúda sula gcuirtear san uisce é
 Níos mó ná 45g ina iomláine ceangailte taobh istigh de 1m ón duán nó
 Níos mó ná 60g ina iomláine ceangailte taobh istigh de 3.5m ón duán nó
 Níos mó ná 98g ina iomláine ceangailte taobh istigh de 4m ón duán.
 Treoirlínte Forlíontacha maidir le Dearadh agus Imscaradh Línte Scanraithe Éan
 Brollach
 Tá teacht ar íoschaighdeáin theicniúla maidir le himscaradh línte scanraithe éan sa Tábla atá anseo thuas san Iarscríbhinn seo. Tá na treoirlínte forlíontacha seo ceaptha cuidiú le rialacháin maidir le línte scanraithe éan i gcás soithí spiléir a ullmhú agus a chur chun feidhme. D'ainneoin go bhfuil na treoirlínte seo sách soiléir, moltar éifeachtúlacht na línte scanraithe éan a fheabhsú trí thástáil a dhéanamh laistigh de na ceanglais den Tábla. Cuirtear san áireamh sna treoirlínte athróga comhshaoil agus oibríochtúla, ina measc dálaí aimsire mar aon leis an luas lena gcuirtear amach na línte iascaireachta agus méid na loinge, ar fachtóirí iad uile a mbíonn tionchar acu ar fheidhmíocht agus ar dhearadh na línte scanraithe le baoití a chosaint ar éin. D'fhonn na hathróga sin a chur san áireamh féadfaidh athrú teacht ar dhearadh na línte scanraithe éan agus ar an úsáid a bhaintear astu ar choinníoll nach ndéanfar dochar d'fheidhmhíocht na líne. Tá sé beartaithe feabhas leanúnach a chur ar dhearadh na línte scanraithe éan agus, dá bhrí sin, ba cheart athbhreithniú a dhéanamh ar na treoirlínte sin amach anseo.
 Dearadh na línte scanraithe éan
 1. Gléas tarraingthe iomchuí ar an gcuid sin den líne scanraithe éan atá san uisce, féadfaidh gléas den chineál sin fairsinge aeir na líne a fheabhsú.
 2. Ba cheart go mbeadh an chuid sin den líne atá os cionn an uisce sách éadrom chun nach bhféadfadh na héin a gluaiseachtaí a thuar nó nach rachadh siad i dtaithí uirthi agus ba cheart go mbeadh an líne sách trom chun nach gcuirfeadh an ghaoth dá treo í.
 3. Is fearr an líne a cheangal den soitheach le sclóin láidir bhairille chun nach rachadh an líne i bhfostú inti féin.
 4. Ba cheart go mbeadh na sraoilleáin déanta as ábhar atá feiceálach agus a bhogann go beoga ar bhealach nach féidir a thuar (mar shampla, líne fhíneálta láidir atá cumhdaithe le feadánra polúireatáin dearg) atá ar crochadh ó sclóin láidir trí bhealach (chun nach rachadh an líne i bhfostú inti féin) agus iad ceangailte den líne scanraithe éan
 5. Ba cheart dhá dhual nó níos mó a bheith i ngach sraoilleán.
 6. Ba cheart go mbeifí in ann an sraoilleán a bhaint trí bhíthin fáiscín sa chaoi gur éifeachtúla stuáil na líne.
 Línte scanraithe éan a imscaradh
 1. Ba cheart an líne a bheith ar crochadh ó chuaille atá feistithe den soitheach. Ba cheart an cuaille a shocrú chomh hard agus is féidir sa chaoi is go ndéanfadh an líne baoití a bhfuil fad maith idir iad agus cúl an tsoithigh a chosaint agus nach rachadh sí i bhfostú sa trealamh iascaireachta. Dá airde an cuaille is fearr an chosaint baoití. Mar shampla, thabharfadh cuaille atá tuairim is 7m os cionn na huiscelíne thart ar 100m de chosaint baoití.
 2. Mura bhfuil ach líne amháin scanraithe éan in úsáid ag soithí, is ceart í a chur taobh na gaoithe de bhaoití báite. Má chuirtear amach duáin bhaoiteáilte taobh amuigh den mharbhshruth, is ceart pointe ceangail na líne sraoilleán den soitheach a bheith suite roinnt méadar taobh amuigh de thaobh an tsoithigh ar a ndéantar na baoití a imscaradh. Má tá dhá líne scanraithe éan in úsáid ag soithí, ní mór na duáin bhaoiteáilte a imscaradh taobh istigh den limistéar idir an dá líne scanraithe éan.
 3. Moltar go ndéanfar iliomad línte scanraithe éan a imscaradh chun cosaint bhreise ar éin a thabhairt do bhaoití.
 4. Ar an ábhar go bhféadfaidh briseadh línte a bheith ann nó go bhféadfaidh na línte dul i bhfostú ina chéile, ní mór línte breise scanraithe éan a bheith ar bord le cur in áit na gceann a ndéantar damáiste dóibh agus le cinntiú gur féidir leanúint d'oibríochtaí iascaireachta gan bhriseadh. Is féidir scaoilteán a bheith mar chuid den líne scanraithe éan chun fadhbanna sábháilteachta agus oibríochtúla a laghdú sa chás go dtéann snámhán spiléir in achrann nó i bhfostú i bhfairsinge uisce na líne sraoilleán.
 5. Nuair a bhíonn meaisín caite amach baoití in úsáid ag iascairí, ní mór dóibh a chinntiú go ndéantar comhordú ar na línte scanraithe éan agus an meaisín mar a leanas:
 (i) a áirithiú go mbíonn teilgean an mheaisín go díreach faoin limistéar atá cosanta ag na línte scanraithe éan, agus
 (ii) dhá líne scanraithe éan a úsáid nuair a bhíonn meaisín (nó meaisíní iomadúla) in úsáid a chaitheann amach baoití ar clébhord agus ar deasbhord.
 6. Nuair a bhíonn an snúda á chaitheamh amach de lámh, ní mór do na hiascairí a chinntiú go gcaitear amach na duáin bhaoiteáilte agus na codanna corntha den snúda faoin limistéar atá cosanta ag na línte scanraithe éan agus go seachnaítear an tsuaiteacht liáin a mhoilleodh an ráta suncála.
 7. Moltar d'iascairí crainn tochrais láimhe, leictreacha nó hiodrálacha a shuiteáil chun imscaradh agus aisghabháil na línte scanraithe éan a éascú.
 Iarscríbhinn VI
 Ceanglais mhionsonraithe maidir le scaoileadh saor turtar
 Maidir le cleachtais láimhseála shábháilte
 (i) Nuair atáthar ar tí turtar a bhaint as an uisce, bainfear úsáid as cliabhán ardaithe nó cochall chun na turtair mhara a bhfuil duán iontu nó atá i bhfostú sa trealamh a thabhairt ar bord. Ní úsáidfear dorú atá ceangailte de chorp turtair, nó a bhfuil corp turtair imithe i bhfostú ann, chun an turtar a tharraingt as an uisce. Mura féidir an turtar a thógáil as an uisce go sábháilte, is ceart don chriú an dorú a ghearradh chomh gar agus is féidir don duán gan aon díobháil bhreise neamhriachtanach a dhéanamh don turtar.
 (ii) I gcás ina dtógtar ar bord turtair mhara a ghabhtar nó atá imithe i bhfostú sa trealamh, déanfaidh oibreoirí soithigh nó criú riocht na dturtar mara a mheas sula scaoilfear saor iad. Coinneofar ar bord a mhéid is féidir na turtair a bhfuil deacrachtaí acu bogadh nó atá marbhánta agus tiocfar i gcabhair orthu i gcaoi a thabharfaidh a oiread seans agus is féidir dóibh teacht slán sula scaoilfear saor iad. Tá tuilleadh eolais faoi na cleachtais seo i dTreoirlínte na hEagraíochta Bia agus Talmhaíochta (EBT) maidir le ráta báis na dturtar mara a laghdú in oibríochtaí iascaireachta.
 (iii) Déanfar na turtair a láimhseáiltear le linn oibríochtaí iascaireachta nó mar chuid de chláir breathnóirí náisiúnta (mar shampla, gníomhaíochtaí clibeála), déanfar iad a láimhseáil, a mhéid is féidir, i gcomhréir le Treoirlínte na hEagraíochta Bia agus Talmhaíochta (EBT) maidir le Ráta Báis na dTurtar Mara a Laghdú in Oibríochtaí Iascaireachta.
 Maidir le húsáid gearrthóirí dorú:
 (i) Iomprófar gearrthóirí dorú ar bord soithí spiléir agus úsáidfear iad nuair nach féidir an duán a bhaint as turtar mara gan díobháil a dhéanamh dó agus é a scaoileadh saor.
 (ii) Iomprófar gearrthóirí dorú ar bord soithí de chineálacha eile a mbíonn trealamh in úsáid acu ina bhféadfadh turtair mhara dul i bhfostú ann agus úsáidfear na huirlisí sin chun an trealamh a bhaint go sábháilte agus na turtair a scaoileadh saor.
 Maidir le húsáid uirlisí bainte duáin:
 (i) Iomprófar uirlisí bainte duáin ar bord soithí spiléir chun duáin a bhaint go héifeachtach as turtair mhara.
 (ii) Má shlogann an turtar duán siar, ní dhéanfar aon iarracht an duán a bhaint. Ina ionad sin, ní mór an dorú a ghearradh chomh gar agus is féidir don duán gan aon díobháil bhreise neamhriachtanach a dhéanamh don turtar.
 Iarscríbhinn VII
 Trasloingsiú i gcalafort
 1. Nuair a dhéantar trasloingsiú i gcalafort ar shoithí ón Aontas nó i gcalafoirt an Aontais ar thuinnín nó ar speicis atá cosúil le tuinnín agus ar aon speiceas eile a ghabhtar in éineacht leis na speicis sin laistigh de limistéar an Choinbhinsiúin, leanfar na nósanna imeachta seo a leanas:
 Oibleagáidí i dtaobh fógra a thabhairt
 2. Soitheach iascaireachta
 2.1 Ní mór do chaptaen an tsoithigh iascaireachta fógra a thabhairt d'údaráis Stáit an chalafoirt, ar a laghad 48 nuaire roimh oibríochtaí trasloingsithe, faoi ainm an tsoithigh iompair agus dáta/am an trasloingsithe.
 2.2 Tráth an trasloingsithe, cuirfidh captaen an tsoithigh iascaireachta in iúl dá Bhallstát brataí na nithe seo a leanas:
 – na cainníochtaí tuinnín agus speiceas atá cosúil le tuinnín, más féidir, de réir stoic, atá le trasloingsiú;
 – na cainníochtaí de speicis eile arna ngabhail in éineacht le tuinnín nó speicis atá cosúil le tuinnín de réir speicis, más eol sin, atá le trasloingsiú;
 – dáta agus áit an trasloingsithe;
 – ainm, uimhir chláraithe agus bratach an tsoithigh iompair ghlactha; agus
 – suíomh geografach na ngabhálacha de réir speicis agus, más iomchuí, de réir stoic, i gcomhréir le limistéir staidrimh ICCAT.
 2.3 Déanfaidh captaen an tsoithigh iascaireachta ábhartha dearbhú trasloingsithe ICCAT a chomhlánú agus cuirfidh sé é, mar aon leis an uimhir atá luaite leis an soitheach i dtaifead ICCAT ar shoithí iascaireachta, más iomchuí, chuig a Bhallstát brataí, tráth nach déanaí ná 15 lá tar éis an trasloingsithe.
 3. Soitheach glactha
 3.1 Cuirfidh máistir an tsoithigh iompair ghlactha in iúl d'údaráis Stáit an chalafoirt, tráth nach déanaí ná 24 huaire roimh thús an trasloingsithe agus ag a dheireadh, na cainníochtaí de ghabhálacha tuinnín agus de speicis atá cosúil le tuinnín a trasloingsíodh ar a shoitheach siúd, agus comhlánóidh sé dearbhú trasloingsithe ICCAT agus cuirfidh sé é chuig na húdaráis inniúla laistigh de 24 huaire.
 3.2 Comhlánóidh máistir an tsoithigh iompair ghlactha dearbhú trasloingsithe ICCAT, ar a laghad 48 nuaire roimh theacht i dtír dó, agus cuirfidh sé é chuig údaráis inniúla an Stáit tabhartha i dtír ina gcuirfear na gabhálacha i dtír.
 Comhar idir an calafort agus an Stát tabhartha i dtír
 4. Déanfaidh an Stát calafoirt agus an Stát tabhartha i dtír dá dtagraítear sna míreanna thuas athbhreithniú ar an bhfaisnéis a fhaightear de bhun fhorálacha na hIarscríbhinne seo, agus i gcomhar le CPC brataí an tsoithigh iascaireachta de réir mar is gá, chun comhsheasmhacht idir gabhálacha tuairiscithe, trasloingsiú agus tabhairt i dtír gach soithigh a mheas. Déanfar an fíorú sin sa dóigh go mbeidh an oiread is lú de chur isteach nó de mhíchaoithiúlacht ann don soitheach agus go seachnófar aon díghrádú ar an iasc.
 Tuairisciú
 6. Déanfaidh gach Ballstát brataí den soitheach iascaireachta na mionsonraí maidir leis na trasloingsithe a dhéanann a chuid soithí a áireamh ina thuarascáil bhliantúil a chuirfear faoi bhráid ICCAT gach bliain.
 Iarscríbhinn VIII
 Clár Breathnóirí Réigiúnacha ICCAT maidir le hoibríochtaí trasloingsithe ar muir
 1. Cuirfidh na Ballstáit de cheangal ar na soithí iompair a áirítear i dtaifead ICCAT ar shoithí atá údaraithe trasloingsithe a thógáil i limistéar ICCAT agus a thrasloingsíonn ar muir, breathnóir ICCAT a thabhairt leo tráth gach oibríocht trasloingsithe i limistéar an Choinbhinsiúin.
 2. Déanfaidh ICCAT breathnóirí a cheapadh agus cuirfear iad ar bord na soithí iompair atá údaraithe trasloingsithe a thógáil i limistéar ICCAT ó shoithí spiléir peiligeacha mórscála (LSPLVanna) a mbíonn bratach CPCanna ina gcuirtear clár breathnóirí ICCAT chun feidhme ar foluain acu.
 Breathnóirí a ainmniú
 3. Beidh na cáilíochtaí seo a leanas ag na breathnóirí ainmnithe ionas go mbeidh siad in ann a ndualgais a chur i gcrích:
 – cumas léirithe maidir le speicis ICCAT agus trealamh iascaireachta a shainaithint agus tabharfar tús áite do na daoine a bhfuil taithí acu mar bhreathnóirí ar shoithí spiléir peiligeacha;
 – eolas sásúil ar bhearta caomhnaithe agus bainistithe ICCAT;
 – cumas breathnóireacht agus taifead beacht a dhéanamh;
 – eolas sásúil ar theanga bhratach an tsoithigh ar a bhfuil sé i mbun breathnóireachta.
 Oibleagáidí an bhreathnóra
 4. Ní mór do bhreathnóirí:
 (a) an traenáil theicniúil mar a cheanglaítear faoi na treoirlínte atá bunaithe ag ICCAT a bheith déanta acu;
 (b) gan a bheith ina náisiúnaigh ná ina saoránaigh de Stát brataí an tsoithigh iompair ghlactha;
 (c) a bheith in ann na dualgais atá leagtha amach i bpointe 5 den Iarscríbhinn seo a chomhlíonadh;
 (d) a bheith ar an liosta de bhreathnóirí arna choimeád ag ICCAT;
 (e) gan a bheith ina mball de chriú ar an LSPLV ná ar an soitheach iompair ná ina bhfostaí den chuideachta ar léi an LSPLV nó an soitheach iompair.
 5. Déanfaidh an breathnóir faireachán féachaint an gcloíonn an LSPLV agus an soitheach iompair leis na bearta caomhnaithe agus bainistithe atá glactha ag ICCAT. Seo a leanas go háirithe na dualgais a bheidh le comhlíonadh ag na breathnóirí:
 5.1 I gcás LSPLV a bhfuil sé beartaithe trasloingsiú a dhéanamh uaidh chuig soitheach iompair, agus na hábhair imní a léirítear i bpointe 9 den Iarscríbhinn seo á gcur san áireamh, rachaidh an breathnóir ar bord sula ndéanfar an trasloingsiú, chun:
 (a) seiceáil a dhéanamh ar bhailíocht údarú nó ceadúnas an tsoithigh iascaireachta tuinnín agus speicis atá cosúil le tuinnín a iascach agus aon speiceas eile a ghabhtar in éineacht leis na speicis sin i limistéar an Choinbhinsiúin;
 (b) cigireacht a dhéanamh ar údaruithe an tsoithigh iascaireachta roimhe seo trasloingsiú ar muir a dhéanamh, údarú arna eisiúint ag an CPC brataí agus, más iomchuí, an Stát cósta;
 (c) seiceáil agus taifead a dhéanamh ar chainníocht iomlán na gabhála ar bord de réir speicis agus, más féidir, de réir stoic, agus ar na cainníochtaí atá le trasloingsiú chuig an soitheach iompair;
 (d) seiceáil a dhéanamh go bhfuil an córas um fhaireachán soithí (VMS) ag feidhmiú agus an logleabhar a iniúchadh agus iontrálacha a fhíorú, más féidir;
 (e) fíorú an é gur aistríodh ó shoithí eile aon chuid den ghabháil ar bord, agus seiceáil a dhéanamh ar na doiciméid a bhaineann le haistrithe den chineál sin;
 (f) i gcás ina léirítear go ndearnadh sárú a bhaineann leis an soitheach iascaireachta, déanfaidh an breathnóir an sárú (na sáruithe) a thuairisciú do mháistir an tsoithigh iompair (agus aird chuí á tabhairt ar chúrsaí sábháilteachta) agus do chomhlacht cur chun feidhme an chláir breathnóirí, agus déanfaidh an comhlacht an tuairisc a chur ar aghaidh chuig údaráis CPC brataí an tsoithigh iascaireachta; agus
 (g) taifead a dhéanamh ar thorthaí na ndualgas sin ar an soitheach iascaireachta i dtuarascáil an bhreathnóra.
 5.2 Breathnóidh sé ar ghníomhaíochtaí an tsoithigh iompair agus déanfaidh sé:
 (a) taifeadadh agus tuairisciú ar na gníomhaíochtaí trasloingsithe a dhéantar;
 (b) suíomh an tsoithigh agus é i mbun trasloingsithe a fhíorú;
 (c) breathnóireacht agus meastachán ar na cainníochtaí den tuinnín agus de na speicis atá cosúil le tuinnín a dhéantar a thrasloingsiú de réir speicis, más eol, agus, más féidir, de réir stoic;
 (d) breathnóireacht agus meastachán ar na cainníochtaí de speicis eile a ghabhtar in éineacht le tuinnín nó speicis atá cosúil le tuinnín de réir speicis, más eol sin;
 (e) fíorú agus taifeadadh ar ainm agus uimhir ICCAT an LSPLV lena mbaineann;
 (f) na sonraí atá sa dearbhú trasloingsithe a fhíorú, lena náirítear trí chomparáid a dhéanamh le logleabhar an LSPLV, i gcás inar féidir;
 (g) na sonraí sa dearbhú trasloingsithe a dheimhniú;
 (h) an dearbhú trasloingsithe a chomhshíniú; agus
 (i) breathnóireacht agus meastachán ar na cainníochtaí den táirge de réir speicis tráth a dhíluchtaithe sa chalafort ina gcuirtear an breathnóir i dtír chun fíorú an bhfuil siad ag teacht leis na cainníochtaí a fuarthas le linn oibríochtaí trasloingsithe ar muir.
 5.3 Ina theannta sin, déanfaidh an breathnóir:
 (a) tuarascáil laethúil a eisiúint maidir le gníomhaíochtaí trasloingsithe an tsoithigh iompair;
 (b) tuarascálacha ginearálta a chur i dtoll a chéile ina dtiomsófar an fhaisnéis arna bailiú i gcomhréir le dualgais an bhreathnóra agus deis a thabhairt don chaptaen aon fhaisnéis iomchuí a chur sna tuarascálacha sin;
 (c) an tuarascáil ghinearálta thuasluaite a chur faoi bhráid Rúnaíocht ICCAT laistigh de 20 lá tar éis dheireadh na tréimhse breathnóireachta;
 (d) aon fheidhm eile arna sainiú ag ICCAT a fheidhmiú.
 6. Déileálfaidh an breathnóir leis an bhfaisnéis go léir maidir le hoibríochtaí iascaireachta na LSPLVanna agus úinéirí na LSPLVanna mar fhaisnéis rúnda agus glacfaidh sé leis an gceanglas seo i scríbhinn mar choinníoll lena cheapachán mar bhreathnóir.
 7. Comhlíonfaidh na breathnóirí ceanglais arna mbunú i ndlíthe agus rialacháin an Bhallstáit brataí agus, más ábhartha, an Stáit chósta, a bhfuil dlínse aige ar an soitheach a bhfuil an breathnóir sannta dó.
 8. Urramóidh na breathnóirí an grádlathas agus na rialacha iompraíochta ginearálta atá i bhfeidhm maidir le pearsanra uile an tsoithigh, mar aon lena gcuid oibleagáidí mar a leagtar amach i bpointe 9 den Iarscríbhinn seo, ar choinníoll nach gcuireann na rialacha sin isteach ar dhualgais an bhreathnóra faoin gclár seo.
 Freagrachtaí Stáit bhrataí na soithí iompair
 9. Ar na coinníollacha a bhaineann le cur chun feidhme an chláir breathnóirí réigiúnacha i dtaca le Stáit bhrataí na soithí iompair agus a gcaptaein, beidh an méid seo a leanas, go háirithe:
 (a) Beidh cead rochtana ag breathnóirí ar phearsanra an tsoithigh, ar dhoiciméid ábhartha agus ar an bhfearas agus an trealamh;
 (b) Tabharfar cead rochtana do bhreathnóirí, arna iarraidh sin dóibh, ar an trealamh seo a leanas, má tá sé ar bord na soithí dá bhfuil siad sannta, d'fhonn comhlíonadh a ndualgas mar atá leagtha amach i bpointe 5 a éascú:
 (i) trealamh loingseoireachta satailíte;
 (ii) scáileáin féachana taispeána radair nuair a bhítear á núsáid;
 (iii) modhanna leictreonacha cumarsáide; agus
 (iv) scála a úsáidtear chun táirge trasloingsithe a mheá;
 (c) Cuirfear cóiríocht ar fáil don bhreathnóir, lena náirítear lóistín, bia agus áiseanna sláintíochta leordhóthanacha, atá ar chomhchaighdeán lena bhfuil ar fáil d'oifigigh;
 (d) Cuirfear spás leordhóthanach ar an droichead nó sa teach píolóta ar fáil don bhreathnóir le haghaidh obair chléireachais, chomh maith le spás ar an deic atá leordhóthanach chun dualgais bhreathnóireachta a chomhlíonadh;
 (e) Beidh sé de chead ag an mbreathnóir cinneadh a dhéanamh maidir leis an ionad agus an modh is buntáistí chun breathnú ar na oibríochtaí trasloingsithe agus meastachán a dhéanamh ar na speicis/stoic agus na cainníochtaí a thrasloingsítear. I ndáil leis sin, déanfaidh máistir an tsoithigh iompair, ag féachaint go hiomchuí do chúiseanna imní sábháilteachta agus praiticiúla, freastal ar riachtanais an bhreathnóra, lena náirítear, arna iarraidh sin dó, táirge a chur amach go sealadach ar dheic an tsoithigh iompair chun go ndéanfaidh an breathnóir cigireacht air agus am leordhóthanach a thabhairt don bhreathnóir a chuid dualgas a chomhlíonadh. Déanfar an bhreathnóireacht i gcaoi a gcuirfear isteach a laghad is féidir ar oibríochtaí an tsoithigh agus a seachnófar cáilíocht na dtáirgí arna dtrasloingsiú a chur i mbaol.
 (f) I bhfianaise fhorálacha phointe 10, áiritheoidh máistir an tsoithigh iompair go dtugtar an cúnamh go léir is gá don bhreathnóir d'fhonn iompar sábháilte idir an soitheach iompair agus na soithí iascaireachta a áirithiú má bhíonn an aimsir nó toscaí eile in araíocht dó; agus
 (e) Áiritheoidh na Stáit bhrataí nach gcuirfidh captaein, criúnna, ná úinéirí soithí bac ná imeagla ar bhreathnóir agus é i mbun a dhualgas, agus nach gcuirfear isteach air nó nach nimreofar tionchar air, agus nach dtabharfar breab dó nó nach ndéanfar iarracht breab a thabhairt dó.
 Freagrachtaí na LSPLVanna le linn trasloingsithe
 10. Beidh sé de chead ag breathnóirí dul ar bord an tsoithigh iascaireachta, má bhíonn an aimsir nó toscaí eile in araíocht dó, agus beidh cead rochtana acu ar phearsanra an tsoithigh, ar dhoiciméid ábhartha uile, agus ar limistéir an tsoithigh ar gá rochtain a bheith acu orthu má tá siad lena ndualgais a leagtar amach i bpointe 5 a chomhlíonadh. Áiritheoidh máistir an tsoithigh iascaireachta go dtabharfar an cúnamh go léir is gá don bhreathnóir d'fhonn iompar sábháilte a áirithiú dó idir an soitheach iompair agus na soithí iascaireachta. Mura féidir leis an mbreathnóir dul ar bhord an LSPLV roimh thús na noibríochtaí trasloingsithe de bharr toscaí a bheadh ina riosca do-ghlactha dá shábháilteacht, féadfar na hoibríochtaí sin a dhéanamh mar sin féin.
 Táillí breathnóra
 11. Déanfaidh CPCanna brataí na LSPLVanna ar mian leo gabháil d'oibríochtaí trasloingsithe maoiniú ar na costais a bhaineann le cur chun feidhme an chláir. Déanfar an táille a ríomh ar bhonn chostais iomlána an chláir. Íocfar an táille isteach i gcuntas speisialta de chuid Rúnaíocht ICCAT agus déanfaidh Rúnaíocht ICCAT an cuntas a bhainistiú chun an clár a chur chun feidhme.
 12. Ní fhéadfaidh LSPLV páirt a ghlacadh sa chlár trasloingsithe ar muir mura níocfar na táillí mar a cheanglaítear faoi phointe 11.